**Bosna i Hercegovina**

**Federacija Bosne i Hercegovine**

**Unsko-sanski kanton**

**OPĆINA VELIKA KLADUŠA**



**I N F O R M A C I J A**

**o stanju u osnovnim školama na području Općine Velika Kladuša**

**u 2020. godini**

**Velika Kladuša, april 2021. godine**

**Uvod**

Općinsko vijeće Općine Velika Kladuša jednom godišnje razmatra stanje u osnovnim školama na području općine Velika Kladuša.

Osnivač javnih ustanova osnovnog obrazovanja naše Općine je Skupština Unsko-sanskog kantona.

Ova Informacija osim osnovnih podataka o osnovnim školama sadržava, između ostalog, i podatke o uslovima rada (stanje objekata, namještaja, opreme i učila), stručnoj zatupljenosti, broju učenika, uspjehu učenika, vannastavnim aktivnostima, vladanju i izostancima učenika, te o radu upravljačkih i rukovodnih struktura i ostvarenoj saradnji škola sa roditeljima, lokalnom zajednicom i drugim subjektima.

Osnovno obrazovanje u Općini Velika Kladuša se vrši u deset javnih ustanovama osnovnog obrazovanja. Školski sistem je organizovan u deset centralnih i devetnaest područnih škola (pet područnih škola ne radi):

|  |  |
| --- | --- |
| 1. **Prva osnovna škola**  * Centralna škola u Velikoj Kladuši * Područna škola u Polju * Područna škola u Šiljkovači (ne radi)     **2. Osnovna škola „25. novembar“**   * Centralna škola u Velikoj Kladuši * Područna škola u Trnovima   **3. Osnovna škola „Podzvizd“**   * Centralna škola u Podzvizdu * Područna škola u Rajnovcu * Područna škola u Ponikvama * Područna škola u Kumarici   **4. Osnovna škola „Donja Vidovska“**   * Centralna škola u Donjoj Vidovskoj * Područna škola u Gornjoj Vidovskoj * Područna škola u Johovici   **5. Osnovna škola „Todorovo“**   * Centralna škola u Todorovu * Područna škola u Vejincu * Područna škola u Golubovićima * Područna škola u T. Čelinji * Područna škola u Mrceljima (ne radi) | **6. Osnovna škola „Fadil Bilal“**   * Centralna škola u Šumatcu * Područna škola u Kudićima   **7. Osnovna škola „Sead Ćehić“**   * Centralna škola u Grahovu * Područna škola u Marjanovcu   **8. Osnovna škola „Todorovska Slapnica“**   * Centralna škola u Tod. Slapnici * Područna škola u Donjoj Slapnici   **9. Osnovna škola „1. mart“**   * Centralna škola u Vrnograču * Područna škola u Elezovićima * Područna škola u Glinici * Područna škola u Šestanovcu * Područna škola u Poljani (ne radi) * Područna škola u Gradini (ne radi) * Područna škola u Bos. Bojni (ne radi)   **10. Osnovna škola „Crvarevac“**   * Centralna škola u Crvarevcu * Područna škola u Stabandži * Područna škola u Zborištu * Područna škola u Čaglici |

U toku 2020. godine je od sredine mjeseca marta u svim osnovnim školama obustavljena redovna nastava zbog pandemije korona virusa i prešlo se na on-line **nastavu. Nastava po ovom modelu je realizovana do kraja školske 2019/20. godine (do juna 2020. godine).**

**Nastava u školskoj 2020/21. godine je otpočela sa dvije sedmice zakašnjenja, zbog korona virusa, da bi sredinom novembra bila prekinuta jednu sedmicu zbog dezinfekcije školskih objekata nakon Lokalnih izbota 2020. godine.**

**Nastava u školskoj 2020/21. godini se izvodi u skladu sa preporukama Kriznog štaba i Ministarstva obrazovnja USK.**

**Prvo polugodište školske 2020/21. godine je završilo ranije dva radna dana zbog posljedica zemljotresa.**

**I - JU Prva osnovna škola Velika Kladuša**

JU Prva osnovna škola radi kontinuirano od 01.10.1948. godine, kada je osnovana Odlukom Ministarstva prosvjete u Sarajevu. Školske 1948/49. godine Škola je imala samo prvi razred sa 60 učenika.

Škola je osnovana Odlukom Skupštine opštine Velika Kladuša, kao samostalna javna ustanova od posebnog društvenog interesa. Od osnivanja do danas Škola je dva puta je mijenjala ime. Prvi naziv ustanove bio je OŠ „Ibrahim Mržljak“, od 1995 . godine nosila je naziv JU OŠ „Zijad Šetkić“, a od 2008. godine nosi današnji naziv Prva osnovna škola Velika Kladuša.

JU Prva osnovna škola smještena je u užem području grada Velike Kladuša. Zgrada centralne škole dijeli dvorište sa zgradom u kojoj su smještene tri srednje škole. Sama zgrada smještena je uz magistralni put, a u neposrednoj blizini školske zgrade smješteni su JU Dom zdravlja Velika Kladuša i Centar za kulturu (u izgradnji). Škola ima dvije područne škole, petorazredne škole Polje i Šiljkovača koje se nalaze u istoimenim naseljima, a nalaze se udaljenosti od oko 5 km od grada. Od prošle školske godine je prestala sa radom područna škola Šiljkovača.

U razrednoj nastavi u centralnoj školi u 12 odjeljenja raspoređeno je 277 učenika od prvog do petog razreda. Prosječan broj učenika u odjeljenju je 23 učenika. Broj učenika u odjeljenjima od šestog do devetog razreda je 260 i raspoređeni su u 11 odjeljenja. Prosječan broj učenika u predmetnoj nastavi je 23,6. Ukupan broj učenika u centralnoj školi iznosi 537, a broj odjeljenja 23. Prosječan broj učenika je 23,5. Ovaj podatak pokazuje zadovoljavajući broj učenika u odjeljenjima u skladu sa pedagoškim standardima.

U područnoj školi Polje broj učenika je 73, a broj odjeljenja 5. Najbrojnije je odjeljenje petog razreda sa 19 učenika, a najmanji broj učenika je u trećem razredu -12 učenika. Prosječan broj učenika u ovoj školi iznosi 15 i u skladu je sa onim što propisuju pedagoški standardi.

Škola ima ukupno 28 odjeljenja (17 u razrednoj nastavi i 11 u predmetnoj nastavi). Ukupan broj učenika je 610, a prosječan broj učenika po odjeljenjima iznosi 21,8.

**Uslovi rada**

**Stanje objekata centralna škola**

Nastava se izvodi u dva objekta: centralna zgrada i „Mala škola“ (nekada se zvala „Zelena zgrada“ ). Od 2008. godine u izgradnji je novi objekat na mjestu gdje je nekada bila smještena zgrada „Baraka“ za čiji završetak nema materijalnih sredstava. Objekti su dosta devastirani i potrebna je rekonstrukcija i dogradnja.

**Zidovi** su dotrajali i zbog nepostojanja vanjske fasade unutrašnja fasada se guli i problem prestavlja pojava vlage na istima. Također je potrebna adaptacija stropova, koji su stari i napravljeni od jako lošeg materijala. Školski objekti su jako stari i potrebno je uraditi vanjsku iozolaciju zidova.

**Krov** je renoviran 1997. godine od donatorskih sredsatava i relativno je u dobrom stanju.

**Stolarija** u „Maloj školi“ je zamijenjena 2017. godine, dok je u centralnoj zgradi stolarija u jako lošem stanju, što uveliko otežava zagrijavanje učionica. Zamjenom stolarije na objektu centralne zgrade riješio bi se problem energetske efikasnosti.

**Higijenski čvorovi** po broju učenika su nedovoljni i treba sagraditi još jedan toalet. U „Maloj školi“ su dva sanitarna čvora koje koriste učenici od 1. do 3. razreda i uposlenici koji izvode nastavu u tim odjeljenjima. U njima postoje 2 kabine (jedna muška i jedna ženska). U centralnoj zgradi su 3 sanitarna čvora za učenike i jedan za osoblje škole (sa jednim sanitarnim čvorom za muške i ženske). U toaletima nema tople vode.

**Podovi** su problem u oba objekta jer su dotrajali i hitno ih potrebno zamijeniti. Zbog pojave vlage u 5 učionica došlo je do podizanja parketa, što je privremeno sanirano. Svakako je u interesu očuvanja zdravlja učenika prioritetno postaviti izolacije i zamijeniti podove u svim učionicama.

**Školska sala:** JU Prva osnovna škola je jedina škola koja ima preko 600 učenika, nalazi se u centru Grada, a nema sportsku dvoranu. Ovo je problem koji se decenijama ističe u užoj i široj zajednici u kojoj škola radi, ali nažalost do sada nije postojao interes da se navedeni problem riješi. Ne treba napominjati kolike su posljedice na kvalitet nastave, na fizički razvoj učenika, realizaciju vannastavnih aktivnosti učenika, sportske aktivnosti, javnu i kulturnu djelatnost Škole

**Ograda**: Škola je ograđena i u tom smislu učenici su sigurni u školskom dvorištu. Problem predstavlja nepostojanje vlastitog ulaza u školsku zgradu, zbog čega se koristiti ulaz srednjih škola. Zbog uzrasta djece i trenutne situacije u našem gradu (migrantska kriza), roditelji su prinuđeni dovoziti djecu automobilima u školu. Budući da se u jednoj smjeni u školi nađe oko 250 učenika često se zbog velikog broja automobila zatvori ulaz u srednje škole i saobraćaj na ulaz u školu. Neophodno je napraviti vlastiti ulaz za automobile u školsko dvorište kako bi se izbjegli problemi sa osobljem srednje škole.

**Igrališta**: Škola ima 2 sportska terena koja su u odličnom stanju.

Objekat **u PŠ Polje** je adaptiran i zadovoljava sve uvjete za rad. Nisu potrebne adaptacije učionica. Škola je potpuno renovirana osim hola škole gdje bi bile potrebne manja ulaganja.

**Grijanje u centralnoj** školi za oba objekta je na lož ulje. Peć za grijanje je stara i nužna je njena zamjena zbog starosti i prelaska na jeftiniji energent. Zbog loše stolarije zagrijavanje učionica je više otežano. Škola je planirala izgradnju novog sistema za zagrijavanje, izradu kotlovnice i prelazak na drugi energent, ali se zbog nedostatka materijalnih sredstava stalo sa početkom radova.

U područnoj školi instalirano je centralno grijanje sa peći na pelet. Može se reći da je tu stanje dobro i zadovoljavajuće.

**Školski namještaj** je jako oštećen, dotrajao i odavno zahtjeva zamjenu. Namještaj nije zamjenjen još od 1997. godine. Ne zadovoljava standarde ni u pogledu uzrasta učenika niti broja učenika u odjeljenju. Stolovi i stolice su dosta stare, lomljive i sklone dodatnim oštećenjima, što ponekad ugrožava sigurnost učenika. Škola nema kabinete, nastava se odvija u učionicama. Trenutno je aktualan problem nedostatka učioničnog prostora, zbog čega nije moguće organizirati kabinetsku nastavu. Nastavna učila su djelomično zadovoljavaju standarde. Nastavna učila obezbjeđena su aplikacijama na projekte.

Knjižni fond u školskoj biblioteci je zadovoljavajući i školska biblioteka prema fondu knjiga i broju naslova zadovoljava potrebe, obzirom na broj učenika.

**Prioritetno** treba obezbjediti stolove i stolice za učenike od šestog do devetog razreda jer su ispod svakog kriterija u pogledu očuvanosti. Također je potrebno opremiti kabinet za nastavu Tehničke kulture i informatike, izgraditi mini salu za TiZO, zamijeniti podove i stolariju u centralnoj školi.

**Izvođenje nastave u uslovima kovid infekcije**

Nastava se izvodi pokombinovanom modelu nastave, tj. nastava se odvija u grupama koje broje od 12 do 15 učenika. Učenici pohađaju nastavu svaki drugi dan u sedmici. Za dane kada učenici nisu na nastavi materijali se šalju učenicima on-line. Budući da je zbog broja učenika u odjeljenja škola je prinuđena da radi na ovakav način, a isti je u skladu sa preporukama Kriznog štaba USKa.

Zbog pandemije korona virusa nastava se odvija pod specifičnim okolnostima. Redovna nastava u školi je organizirana u petodnevnoj radnoj sedmici u dvije smjene. Prva smjena počinje u 7:30 sati, a završava se u 11:00 sati. Druga smjena počinje u 13:00 sati i završava se u 17:00. Odmori među pojedinim časovima traju 5 minuta, a veliki odmor za učenike je poslije drugog časa i traje 10 minuta. Smjene se mijenjaju mjesečno. Nastavni sat traje 30 minuta. U centralnoj školi zbog brojnosti odjeljenja učenici na nastavu dolaze u dvije grupe, tako da se svaka grupa smjenjuje na dnevnoj osnovi. U Područnoj školi Polje broj učenika u odjeljenju ne prelazi maksimum preciziran preporukama nadležnog ministarstva, pa se odjeljenja ne dijele u grupe. Ostali uposlenici rade uobičajeno, bez skraćenja radnog vremena (direktror, sekretar, pedagog, bibliotekar, pomoćno i tehničko osoblje).

Aplikacije za realizaciju on-line nastave koriste se u zavisnosti od predmetnog nastavnika (viber, messenger, Google cllasroom, a jedan dio nastavnika za učenike koji prate nastavu od kuće koristi zoom aplikaciju).

Iskustva govore da je nemoguće jednobrazna pravila primijeniti za svaku školu. Zbog broja učenika u odjeljenjima učenici dolaze na nastavu 2 ili 3 puta sedmično, što je nedovoljno pogotovo za učenike nižih razreda. Dio koji djeca provode u on-line nastavi kod kuće se minimalno odradi, nemaju svi roditelji iste mogućnosti za pristup on-line nastavi, roditelji su prezauzeti vlastitim obavezama i nisu svi u mogućnosti posvetiti dovoljno pažnje djeci. Samim tim nastavni plan i program nije moguće realizirati, nastavni sadržaji se moraju ponovo obraditi pri povratku na nastavu, što predstavlja otežavajuću okolnost za nastavnika, a za učenika manji nivo znanja. Kao dodatni problem se navodi nemogućnost organizacije dopunske nastave, usljed preporuka Pedagoškog zavoda USK-a, a radi se o mlađoj djeci kojima se teško može organizirati nastava preko neke aplikacije. Poseban problem predstavlja smanjena suradnja škole sa roditeljima, odsustvo roditeljskih sastanaka zbog važećih preporuka.

**Kadrovska popunjenost i stručna zastupljenost**

U nastavnom procesu je angažovano 39 nastavnika, od kojih je šest nastavnika sa nepotpunom normom. U razrednoj nastavi je angažovano 17 nastavnika i 22 nastavnika u predmetnoj nastavi. U školi je radi i 12 nenastavnih uposlenika.

Procenat stručno zastupljene predmetne nastave u Prvoj srednjoj školi je 96,4%. Od ukupno 384 sati predmetne nastave sedmično 370 sati je stručno zastupljeno. Nestručno zastupljena je nastava iz predmeta: muzička kultura – 11 sati sedmično, osnove demokratije i ljudska prava – 2 sata sedmično i jedan sat tehničkog odgoja.

**Broj učenika**

**Broj upisanih učenika u zadnjih pet godina**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | **664** | **662** | **664** | **618** | **610** | **-8** | **-54** | **-1,29%** | **-8,13%** |
| * Centralna | 574 | 572 | 575 | 549 | 537 | -12 | -37 | -2,2% | -6,4% |
| * Područne | 90 | 90 | 89 | 69 | 73 | 4 | -17 | 5,8% | -18,9% |

Postoji tendencija smanjenja broja učenika zbog preseljenja cijelih porodica u zemlje Zapadne Europe. Taj trend je nezaustavljiv, a u isto vrijeme bilježimo dolazak djece iz ruralnih škola u grad.

U školsku 2020/21. godinu upisano je ukupno 610 učenika i to: 537 učenika u centralnu školu i 73 učenika u područnu školu Polje. Ukupno je upisano 8 učenika manje u tekućoj školskoj godini u odnosu na prethodnu godinu (12 učenika manje u centralnoj i 4 učenika više u područnoj školi Polje). Procenat smnajenja broja upisanih učenika je 1,3% (u centralnoj školi je upisano 2,2% manje učenika, a u područnoj školi Polje je upisano 5,8% učenika više).

U periodu od školske 2016/17. godine do 2019/20. godine broj upisanih učenika je manji za 54 učenika ili manje za 8,1%.

**Upis učenika u prvi razred**

U prvi razred su upisana 72 učenika ili 10 učenika više nego 2019/20. godini. U procentima izraženo u Prvu osnovnu školu je upisano 16,1% više prvačića, a u odnosu na školsku 2016/17. godinu, broj prvačića je manji za 16,3%.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 86 | 76 | 76 | 62 | 72 | + 10 | -14 | 16,13% | -16,28% |

U prvi razred su upisana 72 učenika ili 10 učenika više nego 2019/20. godini. U procentima izraženo u Prvu osnovnu školu je upisano 16,1% više prvačića, a u odnosu na školsku 2016/17. godinu, broj prvačića je manji za 16,3%.

Prvu osnovnu školu pohađa tri učenika **sa poteškoćama u razvoju**. Radi se o djeci koja imaju rješenje o kategorizaciji nadežnih institucija. Osim ova tri učenika, ima još učenika koji imaju izvjesne poteškoće u učenju, a nemaju relevantnu dokumentaciju.

Sa učenicima sa poteškoćama u razvoju se radi po prilagođenom programu u čijoj izradi učestvuje Inkluzivni tim Škole. Pomoć u planiranju i identifikaciji učenika sa razvojnim poteškoćama pružaju uposlenici CRIP-a Cazin. Za dva učenika je angažiran asistent, pomoćnik u nastavi.

**Uspjeh učenika**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 215 | 182 | 137 | 40 |  | 5 | 579 | 99,14% | 3,96 |
| 2019/20 | 219 | 171 | 127 | 31 |  | 1 | 549 | 99,82% | 4,05 |

Od ukupno 610 učenika u školskoj 2019/20. godini 61 učenik je opisno ocjenjen, a 549 učenika je ocijenjeno brojčano. Većina učenika koji se opisno ocjenjuju su u potpunosti usvojila nastavno gradivo. Kod učenika koji se brojčano ocjenjuju 219 ili 39,9% je odličnih učenika, 171 ili 31,1% su učenici sa uspjehom vrlo-dobar, broj učenika sa uspjehom „dobar“ je 127 ili 23,1% i 31 ili 5,6% učenika je sa uspjehom – dovoljan. Na kraju školske godine jedan učenik je ostao neocjenjen.

Na **popravni ispit** je upućen jedan učenik iz predmeta biologija i tehnička kultura i uspješno položio popravni ispit.

Jedan učenik je prestao pohađati nastavu o čemu su obavještene nadležne institucije u skladu sa važećim Protokolom o postupanju u slučaju napuštanja škole i nepohađanju nastave u USK-a, čiji je supotpisnik i Općina Velika Kladuša.

**Prolaznost učenika** nakon popravnih ispita je 99,82% (jedan učenik neocijenjen), a **prosječna ocjena** je 4,05 i veća je nego u 2018/19. godini za 0,09.

**Vannastavne aktivnosti** koje su planirane Godišnjim programom rada škole nisu realizovane zbog prekida nastave 12.03.2020. godine i prelaska na on-line nastavu, nije realizovan fond časova dodatne, dopunske nastave niti sekcija. Nisu održana takmičenja.

**Vladanje učenika** je dobro, obzirom da 598 ili 98% učenika ima primjerno vladanje, 6 odnosno 1% učenika je sa vladanjem vrlo-dobro, 3 učenika sa vladanjem dobaro i 2 učenika sa vladanjem zadovoljavajuće. Jedan učenik je sa vladanjem – loše.

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAVA** | **LOŠE** | **Neocjenjen** | **UKUPNO** |
| 2018/19 | 626 | 17 | 3 | 1 |  | 5 | 652 |
| **2019/20** | 598 | 6 | 3 | 2 | 1 |  | 610 |

**Izostanci sa nastave** u školskoj 2019/20. godini su manji za ukupno 762 sati, odnosno veći za 0,09 sati prosječno po učeniku. Učenici su odsustovali sa ukupno 15.812 sata odnosno prosječno po učeniku 25,4 sati.

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| Izostanci sa nastave | 2018/19 | 15.722 | 852 | 16.574 | 25,40 |
| 2019/20 | 15.551 | 261 | 15.812 | 25,49 |
| Index | 98,91% | 30,63% | 95,40% | 100,35% |

**Prijevoz učenika** za 27 učenika preko pet kilometara organizovan je putem Ministarstva obrazovanja USK. U školskoj 2019/20. godini Općina subvencionira prevoz za 4 učenika i finansira vanlinijski prevoz za 34 učenika iz naselja Šiljkovača i Šmrekovac. U školskoj 2020/21. godine nema učenika kojima se subvencionira prevoz i ne vrši se finansiranje vanlinijskog prevoza.

**Saradnja**

Zbog preporuke Kriznog štaba F BiH zabranjen je kontakt i veća okupljanja u Školi.

Škole sarađuje sa Ministarstvom obrazovanja, nauke, kulture i sporta USK-a, Pedagoškim zavodom i nevladinim sektorom odvija se on-line (edukacija za nastavnike, slanje izvještaja, informacija, preporuka i sl.).

Roditeljski sastanci se realiziraju on-line.

**Zaključak**

Specifični uslovi rada negativno su se odrazili na sve aspekte odgojno-obrazovnog rada. Nastava se odvija u otežanim uslovima, saradnja sa roditeljima je svedena na minimum.

Uslovi rada su zadovoljavajući u pogledu grijanja i osnovnih sredstava za rad. Potrebna su ulaganja u školske objekte. Kadrovska popunjenost je na zadovoljavajućem nivou. Broj učenika je u skladu sa Pedagoškim standardima i normativima za osnovne škole na području USK-a.

**II - JU OŠ „25. novembar“ Velika Kladuša**

OŠ “25. novembar” Velika Kladuša počela je s radom 16. maja 1980. godine. Osnovana je Odlukom Skupštine općine Velika Kladuša, kao samostalna javna ustanova od posebnog društvenog značaja, koju je preuzela Skupština Unsko-Sanskog kantona. Škola je upisana u registar kod Kantonalnog suda u Bihaću Rješenjem dana 05.02.1999. godine.

Škola djeluje na području Grada i u sastavu ima centralnu osnovnu – devetogodišnju školu u Velikoj Kladuši i područnu školu – petorazrednu u Trnovima

**Uslovi rada**

Škola raspolaže sa dvije školske zgrade i to: centralna škola u Velikoj Kladuši površine 2.978,56 m2  i područna škola u Trnovima površine 260,80 m2. Ukupna kvadratura iznosi 3.246,69 m2.

Centralna škola ima relativno uređen prostor školskog dvorišta, voćnjak i igrališta, ali nedostaje ograda u područnoj školi u Trnovima. Škola u Trnovima ima tri učionice i zbornicu koje su u funkciji za izvođenje nastave. U 2009. godini zamijenjen je krov na područnoj školi u Trnovima. Na fiskulturnoj sali u centralnoj školi potrebno je izvršiti rekonstrukciju parketa i sanirati grijanje i popraviti krov na pomoćnim prostorijama. Isto tako je potrebno srušiti dimnjak (Napomena: Dimnjak je dodatno oštećen krajem 2020. godine, zbog zemljotresa i u 2021. godini je srušen i izgrađen novi). U 2017. godini je na zgradi centralne škole zamijenjeno je 27 prozora u akciji „Prozor po prozor toplija škola“ u akciji su učestovali roditelji, učenici i pravna lica.

Školske učionice, njih 12 su opremljene namještajem (učenički stolovi i stolice, 1999. god.) koje je dopremila holandska organizacija GEMCO, a preko Federalnog ministarstva, koje je finansirala Svjetska banka iz projekta “Obnova i razvoj”. Iz ovog projekta izostavljeni su kabineti za fiziku, hemiju, biologiju i tehničku kulturu (tako da je u tim kabinetima stari namještaj). Od iste organizacije opremljena je zbornica i kancelarija sekretara.

**Investicijski radovi na objektima**

Kada su u pitanju investiciona ulaganja, u toku 2020. godine, zamjenjen je veći dio stolarije na centralnoj kao i područnoj školi Trnovi.

Za zagrijavanje centralne školske zgrade potrebno je izvršiti rekonstrukciju grijanja.

U područnoj školi u Trnovima potrebno je uraditi zaštitnu ogradu zbog blizine magistralnog puta i uvesti centralno grijanje, a također treba uraditi i rekonstrukciju plafona jedne učionice u ovoj područnoj školi.

Kabineti fizike, biologije, stranih jezika i tehničke kulture nisu opremljeni namjenskim namještajem. Namještaj u učionicama je u dobrom stanju i funkcionalan. Namještaj u područnoj školi Trnovi je polovan u relativno dobrom stanju.

**Školska oprema i učila**

Učionički prostor (kabineti, učionice) su u funkciji, te je organizirana kabinetska nastava. Kabineti fizike, hemije, biologije, stranih jezika, tehničke kulture, nisu adekvatno opremljeni namjenskim namještajem. Informatički kabinet nije u potpunosti opremljen, jer nema dovoljan broj računara za rad. U pripremi je opremanje kabineta predmetne nastave statičnim projektorima i priključivanje istih na internet, pomoću kojeg će nastavnici predmetne nastave unaprijediti svoj odgojno-obrazovni rad. Donacijom BH Telekoma u 2020 godini nabavljeno je 7 računara i printer za informatički kabinet. Sredstvima Step by Step organizacije opremljena i otvorena jedna multipraktična učionica.

Većina nastavnih sredstava koje posjeduje Škola je dotrajala ili se ne uklapaju u savremeni sistem obrazovanja (aktivno učenje, grupni rad i sl.). Kako je težnja Škole postizanje dobrih rezultata u svim segmentima odgoja i obrazovanja potrebno je izvršiti sistemsko opremanje škole sa nastavnim sredstvima i to prema pedagoškim standardima i potrebama po pojedinim nastavnim predmetima. Škola je preko svojih vlastitih sredstava nabavila tri projektora sa projekcionim platnima i cilj je da svi kabineti imaju projektore i pristup internetu.

**Energenti:** Centralna škola se zagrijava na lož ulje, a područna škola na ogrijevno drvo. Nabavku energenata vrši Ministarstva obrazovanja USK i tenderske procedure su u toku i trenutno nema dovoljno energenata za drugo polugodište.

**Kadrovska popunjenost i stručna zastupljenost**

U OŠ „25. novembar“ je radi 62 uposlenika i to: 50 u nastavnom procesu (14 u razrednoj nastavi i 36 u predmetnoj nastavi). Nenastavnog osoblja je 12.

Procenat stručno zastupljene predmetne nastave u OŠ „25. novembar“ je 96,96%, jer je od ukupno 428 sati predmetne nastave sedmično, stručno zastupljeno 414 sati predmetne nastave. Nestručno je zastupljena je nastava iz predmeta: Tehnička kultura – 9 sati sedmično i Tjelesni odgoj 4 sata.

**Broj učenika**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | 726 | 677 | 676 | 660 | 615 | -45 | -111 | -6,82% | -15,29% |
| * Centralna | 675 | 645 | 646 | 626 | 589 | -37 | -86 | -5,9% | -12,7% |
| * Područne | 51 | 32 | 30 | 34 | 26 | -8 | -25 | -23,5% | -49,0% |

U školsku 2020/21. godinu upisano je ukupno 615 učenika i to: 589 učenika u centralnu školu i 26 učenika u područnu školu Trnovi. Ukupno je upisano 45 učenika manje u tekućoj školskoj godini u odnosu na prethodnu godinu (37 učenika manje u centralnoj i 8 učenika manje u područnoj školi Trnovi). Procenat smnajenja broja upisanih učenika je 6,8% (u centralnoj školi manje 5,9%, a u područnoj školi Trnovi je upisano manje 23,5%).

U školskoj 2016/17. godine broj upisanih učenika je bio 726, što znači da je za 5 godina broj upisanih učenika manji za 111 učenika ili za 15,3%.

U toku školske 2019/20. godine 13 učenika je napustilo školovanje iz preseljenja u zemlje EU.

**Upis učenika u prvi razred**

Broj upisanih učenika u prvi razred je manji od broja upisanih u prošloj godini za 15 prvačića. U centralnu školu je upisano 48 učenika prvih razreda, a u područnu školu Trnovi svega 5 prvačića.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 63 | 62 | 78 | 68 | 53 | -15 | -10 | -22,06% | -15,87% |

OŠ „25. novembar“ pohađaju 3 učenika sa **poteškoćama u razvoju**.

**Uspjeh učenika**

Od ukupno 647 učenika u školskoj 2019/20. godini 66 učenika se opisno ocjenjuju, a 581 učenika je ocijenjeno brojčano. U potpunosti je 82% učenika koji se opisno ocjenjuju usvojilo nastavno gradivo. Djelimično je usvojilo gradivo 18% učenika koji se opisno ocjenjuju.

Kod učenika koji se brojčano ocjenjuju 256 ili 35,7% je odličnih učenika, 140 ili 25,9% vrlo-dobrih, 45 ili 29,46% dobrih. Na kraju školske godine nije bilo učenika sa uspjehom dovoljan i nedovoljan ni neocijenjenih učenika.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 212 | 154 | 175 | 52 |  | 1 |  | 99,83% | 3,89 |
| 2019/20 | 256 | 140 | 140 | 45 |  |  |  | 100,00% | 4,04 |

Na **popravni ispit** je upućeno 11 učenika sa jednom negativnom ocjenom i 10 učenika sa dvije negativne ocjene. Učenici su upućeni na popravni iz matematike, fizika, hemije, engleskog jezika i njemačkog jezika i svi su uspješno položili ispit.

**Prolaznost učenika** nakon popravnih ispita je 100%, a **prosječna ocjena** je 4,05 i veća za 0,47 u odnosu na prethodnu godinu, kada je iznosila 3,59.

**Vladanje učenika** je dobro, obzirom da 617 ili 95,4% učenika ima primjerno vladanje, 21 ili 3,24% učenika je sa vladanjem vrlo-dobro. Vladanje „dobro“ ima 6 učenika ili 0,92% i 3 učenika imaju vladanje „zadovoljava“. Nema učenika sa vladanjem – loše.

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAVA** | **LOŠE** | **Neocjenjen** | **UKUPNO** |
| 2018/19 | 634 | 21 | 13 | 2 |  | 1 | 671 |
| 2019/20 | 617 | 21 | 6 | 3 |  |  | 647 |

**Izostanci sa nastave**

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| Izostanci sa nastave | 2018/19 | 20.005 | 840 | 20.845 | 31,06 |
| 2019/20 | 19.682 | 2.275 | 22.137 | 34,21 |
| Index | 98,4% | 270,8% | 106,2% | 110,1% |

**Izostanci sa nastave** u školskoj 2019/20. godini su veći za 6,2%, odnosno veći za 3,15 sata ili 10,1% prosječno po učeniku. Učenici su odsustovali sa ukupno 22.137 sati odnosno prosječno po učeniku 34,21 sati.

**Prijevoz učenika** za 72 učenika preko pet kilometara organizovan je putem Ministarstva obrazovanja USK, a Općina je u školskoj 2019/20. godini subvencionirala prevoz za 14 učenika. U školskoj 2020/21. godini Općina subvencionira prevoz za 7 učenika.

**III - JU OŠ „Sead Ćehić“ Grahovo**

OŠ „Sead Ćehić“ Grahovo je devetorazredna škola koja je iz četverorazredne prešla u osmorazrednu 1984. godine. Reformom obrazovanja 2004/05. godine uvodi se devetogodišnje obrazovanje. OŠ „Sead Ćehić“ Grahovo u svom sastavu ima jednu područnu školu u Marjanovcu.

Nastava se izvodi u centralnoj i PŠ Marjanovac. Učenici su u centralnoj školi raspoređeni u dvije smjene, dok se nastava u PŠ izvodi samo u jednoj smjeni u kombinaciji II i V razred i III i IV rared.

Smjene se mijenjaju mjesečno, prva smjena počinje u 7:30, a druga u 13:00.

Nastavu u školskoj 2020/21. godini pohađa 260 učenika raspoređenih u 15 odjeljenja.

**Uslovi rada**

U proteklih nekoliko godina izvršena su značajna ulaganja u Centralnu školu u Grahovu. Investitori su bili Ministarstvo obrazovanja, nauke, kulture i sporta USK ili su sredstva osigurana iz donacija.

**Realizovani projekti**

* zamjenjen krov na zgradi centralne škole – Investitor: Ministarstvo obrazovanja, nauke, kulture i sporta USK (krov nije zamjenjen na glavnom ulazu u Školu);
* sredstvima donacija izgrađeni su novi sanitarni čvorovi;
* sredstvima donacija izvršena je zamjena dijelavanjske stolarije;
* tri učionice potpuno renovirane i dvije djelomično;
* trenutno se izvode građevinski radovi na fiskulturnoj sali, vrijednost radova iznosi 100.000 KM, a sredstva je osiguralo Ministarstvo obrazovanja, nauke, kulture i sporta USK.

**Nedostaci**

Nedostaje ograda oko zgrade centralne škole, koja bi puno doprinijela sigurnosti objekta i zaštitila od provala Škole koje se dešavaju, ali i uređenju prostora oko škole, zelene površine i parka za djecu. U centralnoj školi prioritetno treba zamijeniti vanjsku stolariju (50 prozora) i unutrašnju stolariju (sva vrata). Zamjenom stolarije bi se izvršila ušteda kod grijanja i opasno otvranje prozora na jače puhanje vjetra, a samim tim i spriječilo povrijeđivanje učenika (prozori imaju jedno staklo koje lako ispadne prilikom puhanja vjetra i može ozlijediti učenika). Podovi i zidovi u učionicama su loši i zahtijevaju zamjenu i renoviranje. Školski ulazi su dotrajali, vanjski zidovi (fasada) su također, u jako lošem stanju, popucali (samo prednji dio je djelimično renoviran prije nekoliko godina - vrijeme Teferiča).

**PŠ Marjanovac** je zahvaljujući donacijama humanih ljudi, mještana, dijaspore i donacijom Općine Velika Kladuša finansirana je izgradnja ograde i kapije, a također je donacijom urađen ulaz u Školu. Vanjski i unutrašnji zidovi u ovoj područnoj školi su u lošem stanju.

**Grijanje** u centralnoj i područnoj školi je na ugalj i drvo i stanje je zadovoljavajuće.

**Školski namještaj** uglavnom zadovoljava potrebe učenika. Centralna škola raspolaže sa opremljenim kabinetom informatike sa 16 kompjutera, koji zahtjevaju povremeno i adekvatno servisiranje ili zamjenu.

**Kabineti i učionice** nisu opremljeni potrebnim sredstvima i učilima.

**Knjižni fond** biblioteke prelazi preko 5.000 naslova, od čega je 50% školska lektira. Značajan broj naslova je osiguran kroz humanitarne aktivnosti i projekte.

Izgradnja **fiskulturne sale** traje od 2008. godine. U toku je izvođenje unutrašnjih radova (elektoinstalacije, vodoinstalacije, malterisanje zidova i postavljanje dijelova vanjske i unutrašnje stolarije). Učenici časove tjelesnog odgoja izvode u školskom dvorištu kada to vremenski uslovi dozvoljavaju i učionici.

**Izvođenje nastave u uslovima kovid infekcije**

Nastava u školskoj 2020/21. godini je počela 14.09.2020. godine (sa zakašnjenjem od 2 sedmice). Samo u dva razreda (IV i V) nastava se izvodi po grupama, jedna grupa ide jedan dan, druga drugi i tako naizmjenično. Preostali razredi nastavu pohađaju svaki dan. Od 16.11. do 20.11. nastava se izvodila online putem aplikacije ZOOM, VIBER, FB GRUPE.

Manjkavosti on-line nastave su: nedovoljna kvalitetna kompjuterska oprema učenika i nastavnika, nedostupnost svima kvalitetnog Internet signala, nedovoljan nadzor nad učenicima od strane roditelja i nastavnika, manjak socijalizacije i razvoja socijalnih vještina i potreba za pripadanjem grupi (vršnjačkom), nedovoljno kretanje neophodno za normalan fizički i psihički razvoj mladih ličnosti itd.

**Kadrovska popunjenost i stručna zastupljenost**

U razrednoj nastavi radi 7 stručnih nastavnika, a u predmetnoj nastavi je 19 nastavnika od toga 12 nastavnika nema punu normu. Nenastavnog osoblja je 11.

Stručna zastupljenost nastave je 97,5%, dok nestručna zastupljenost nastave iznosi 2,5% Nestručno zastupljena je nastava iz muzičke kulture - 8 časova i demokratija i ljudska prava - 2 časa.

**Broj učenika**

U školsku 2020/21. godinu upisano je ukupno 260 učenika i to: 229 učenika u centralnu školu i 31 učenika u područnu školu Marjanovac. Ukupno je upisano 36 učenika manje u tekućoj školskoj godini u odnosu na prethodnu godinu (22 učenika manje u centralnoj i 14 učenika u područnoj školi Marjanovac). Procenat smnajenja broja upisanih učenika je 12,1% (u centralnoj školi – 8,7%, a u područnoj školi Marjanovac broj upisanih učenika je manji za čak 31,1%).

**Broj upisanih učenika u zadnjih pet godina**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | **327** | **333** | **338** | **296** | **260** | **-36** | **-67** | **-12,2%** | **-20,5%** |
| * Centralna | 273 | 273 | 291 | 251 | 229 | -22 | -44 | -8,8% | -16,1% |
| * Područne | 54 | 60 | 47 | 45 | 31 | -14 | -23 | -31,1% | -42,6% |

Da se radi o drastičnom smanjenju broja učenika vidi se ako uporedimo tekuću školsku godinu sa školskom 2018/19. godinom. U periodu od dvije godine broj upisanih učenika je manji za 78 ili 23%. U toku školske 2019/20. godine učenici su napustali obrazovanje u ovoj školi, a razlozi su odlazak porodica sa djecom u inostranstvo, a nekoliko učenika je prešlo u druge škole na području Općine (preseljenje i rastave).

**Upis učenika u prvi razred**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 36 | 33 | 41 | 20 | 21 | 1 | - 15 | 5,00% | -41,67% |

Broj upisanih učenika u prvi razred je na nivou prošlogodišnjeg, ali je broj upisanih u odnosu na 2018/19. godinu skoro 50% manji.

Ove školske godine prvi razred pohađaju učenici samo u centrlnoj školi, da bi izbjegli trokombinaciju sa prvačićima, 4 učenika iz PŠ na zahtjev roditelja pohađaju prvi razred u centralnoj školi.

**Broj učenika sa posebnim potrebama po razredima u 2020/21. godini**

U OŠ „Sead Ćehić“ školsku 2020/21. godinu, pohađa šest učenika sa poteškoćama i ovi učenici imaju odgovarajuća rješenja Centra za socijalni rad.

Nastava se s ovim učenicima izvodi po prilagođenom Nastavnom planu i programu koji izrađuju nastavnici uz nadzor pedagoga i Centra za razvoj inkluzvinih praksi iz Cazina.

**Uspjeh učenika**

Opisno ocijenjenih učenika je 17 učenika (tri učenika su napustila natavni proces).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 78 | 65 | 102 | 28 |  |  | 273 | 100% | 3,71 |
| 2019/20 | 74 | 85 | 76 | 21 | - | - | 256 | 100% | 3,83 |

Uspjeh učenika u školskoj 2019/20. godini je bolji od uspjeha u 2018/19. godini jer 62,1% učenika ima uspjeh odličan ili vrlo dobar, a u 2018/19. godini procenat odličnih i vrlo-dobrih učenika je iznosio 52,4%. Srednja ocjena u u školskoj 2019/20. godini je bila 3,83 i veća je od srednje ocjene u 2018/19. godini za 0,12 ili 3,3%.

**Uspjeh u vladanju**

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAVA** | **LOŠE** | **Neocjenjen** | **UKUPNO** |
| 2018/19 | 288 | 8 | 4 | 8 | 1 |  | 309 |
| 2019/20 | 241 | 11 | 2 | 4 | 1 | - | 259 |

Uspjeh učenika u vladanju je slijedeći: 241 ili 93,1% učenika ima primjerno vladanje i 11 ili 4,2% učenika je sa vladanjem vrlo-dobro. Dva učenika ili 0,8% ima „dobro“ vladanje i četiri učenika imaju vladanje „zadovoljava“, a jedan učenik ima vladanje „loše“.

**Izostanci sa nastave**

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| Izostanci sa nastave | 2018/19 | 3.858 | 138 | 3.996 | 12,90 |
| 2019/20 | 5.948 | 109 | 6.057 | 23,39 |
| Index | 154,2% | 79,0% | 151,6% | 181,3% |

U školskoj 2019/20. godini je došlo da značajnog povećanja izostanaka učenika sa nastave. Ukupno povećanje je veće od 50%, a broj izostanaka po učeniku je veći za 81%.

**Vannastavne aktivnosti**

Zbog prekida nastavnog procesa 13.03.2020. godine, usljed pandemije COVID 19, planirana takmičenja nisu kompletna realizovana. Na takmičenjima koja su održana Škola je osvojila I i IV mjesto iz matematike i IV mjesto iz informatike.

**Prijevoz učenika**

Općina Velika Kladuša subvencionira prevoz u 2020/21. godini za 6 učenika, a Ministarstvo obrazovanja, nauke, kulture i sporta finansira prevoz za 7 učenika.

**Saradnja**

Saradnja škole i roditelja je kontinuirana kroz roditeljske sastanke, kulturnu djelatnost škole, grupne ili individualne sastanke i sl. Sa lokalnom zajednicom, Prosvjetno-pedagoškim zavodom i Ministarstvom obrazovanja, nauke, kulture i sporta se provodi na zadovoljavajućem nivou, a ogleda se kroz razne izvještaje, sastanke, edukacije, seminare, nadzore itd.

**IV - JU OŠ Donja Vidovska**

**Osnovna škola Donja Vidovska** je devetorazredna škola koja se nalazi i djeluje u MZ Donja Vidovska, Općine Velika Kladuša. Školsko upisno područje obuhvata naselje Donja Vidovska, Gornja Vidovska i Johovica, sa 390 domaćinstava i oko 1.900 stanovnika, a maksimalan broj učenika, prije rata, bio je 425. Površina škole iznosi 2.012 m2.

Škola je konstituirana 1991. godine odvajanjem od OŠ Grahovo čiji je, do tada, bila sastavni dio kao radna jedinica.

**Uslovi rada**

**Školski objekat u Donjoj Vidovskoj** igrađen je 1980. godine, kao moderna osmorazredna osnovna škola. U proteklom ratu objekat je pretrpio znatna oštećenja koja su kroz poslijeratni period bila jedan od ograničavajućih faktora u realizaciji kvalitetne i standardizovane nastave. Zahvaljujući sredstvima odobrenim Budžetom USK-a za 2008. godinu, u svrhu rekonstrukcije i investicinog održavanja, izvršena je temeljna adaptacija fasade škole, vanjske stolarije, radijatora i školskog igrališta i dvorišta zajedno sa školskom ogradom. Osim toga, donacijom norveškog LIONS CLUBA Voga, izvršena je zamjena školskog namještaja (zamjenjeno je 140 stolica i 72 učeničke klupe). U augustu 2009. godine izvršena je rekonstrukcija sanitarnih čvorova, svlačionica i krova škole uz pomoć LIONS CLUBA Vogo iz Norveške i Općine Velika Kladuša.

U augustu 2010. godine izvršena je sanacija unutrašnjih prostorija na gornjem spratu, zamjena kompletne unutrašnje stolarije i podova, sanacija rasvjete u učionicama i sanacija svih kabineta na spratu. Ovaj projekat realizovan je sredstvima LIONS CLUB Vogo iz Norveške.

**Objekat područne škole u Gornjoj Vidovskoj** izgrađen je 1963. godine, kao četverorazredna škola. U toku proteklog rata objekat je oštećen, a sanaciju je obavio kanadski bataljon SFOR-a. Objekat je ponovo došao u fazu lošeg stanja, te je sredstvima Budžeta 2010. godine izvršena sanacija postojećeg objekta: sanacija krova, betonorinje ploče na cijelom objektu, zamjena kompletne vanjske i unutrašnje stolarije, izvršena sanacija WC, te su postavljene keramičke pločice u hodniku škole. Donacijom nekadašnjeg učenika ove škole, u 2018. godini je instalirano centralno grijanje.

**Područna škola u Johovici je** izgrađena 1924. godine, kao četverorazredna škola. U toku proteklog rata objekat je potpuno srušen. Sredstvima Budžeta za rekonstrukciju i investiciono održavanje iz 2014. godine, novozapočeti objekat je u potpunosti završen, tako da su nastavu školske 2014. godine učenici područne škole Johovica započeli pohađati u novoj zgradi.

**Školski namještaj** je poprilično oštećen i star, trebalo bi ga obnoviti, kako u Centralnoj školi, tako i u područnim školama.

Kabineti su slabo opremljeni, pa tako nema opremljenih kabineta za izvođenje nastave iz predmeta fizika i hemija, što utiče na kvalitet nastave. Nastavnici ovih predmeta rade u improviziranim kabinetima. Kabinet matematike je također jako slabo opremljen.

**Biblioteka** raspolaže sa skromnim knjižnim fondom.

Stanje školske **opreme i učila** je veoma loše i zaškolsku opremu i materijal nastavnici se snalaze sami. Za kabinet matematike nedostaju osnovna učila šestari, linijari i dr. Za kabinete hemije, biologije, fizike apsolutno od opreme i učila škola nema ništa i tu se nastavnici uz snalaze sami, pomoć učenika.

**Škola se zagrijava** na čvrsto gorivo, mrki ugalj i drvo. Centralna i dvije područne škole imaju centralno grijanje i za školsku 2020/2021. obezbijeđeno je dovoljno energenata za cijelu školsku godinu.

**Izvođenje nastave u uslovima COVID infekcije**

Odgojno–obrazovni proces u školskoj 2020/2021. godini je počeo 14.09.2020. godine po Instrukcijama Ministarstva obrazovanja, nauke, kulture i sporta USK i u skladu sa Naredbama Civilne zaštite F BiH. Čitav odgojno–obrazovni proces je prilagođen gore pomentim naredbama i instrukcijama, uz stroge epidemiološke mjere. Nastava je organizirana u dvije smjene u centralnoj i područnim školama (jutarnja smjena od 8 sati, a druga smjena od 12 sati). S obzirom da učenici koriste iste prostorije, u vremenskom intervalu od 11 sati do 11 sati i 30 minuta se vrši dezinfekcija i provjetravanje. Po završetku nastave opet se vrši dezinfekcija u 16 sati i 30 minuta, te u jutarnjim satim od 6 sati.

On–line nastava je bila organizirana od 16.11. do 20.11.2020. godine i najčešči problemi su tehničke prirode, te nedovoljna upućenost i zainteresiranost roditelja da pomognu svojoj djeci da što lakše savladaju predviđeno nastavno gradivo.

Iskustva on – line nastave su podijeljena.

**Kadrovska popunjenost i stručna zastupljenost**

U OŠ Donja Vidovska ima 38 uposlenika i to: 28 u nastavnom procesu i 10 nenastavnog osoblja. Procenat stručno zastupljene predmetne nastave u OŠ Donja Vidovska je 100 %.

**Broj učenika**

U školsku 2020/21. godinu upisano je ukupno 199 učenika i to: 171 učenik u centralnu školu i 28 učenika u dvije područne škole. Ukupno je upisano 37 učenika manje u tekućoj školskoj godini u odnosu na prethodnu godinu (19 učenika manje u centralnoj, 18 učenika manje u područnim školama.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | **249** | **237** | **249** | **236** | **199** | **-37** | **-50** | **-15,7%** | **-20,1%** |
| * Centralna | 206 | 194 | 211 | 190 | 171 | -19 | -35 | -10,0% | -17,0% |
| * Područne | 43 | 43 | 38 | 46 | 28 | -18 | -15 | -39,1% | -34,9% |

U odnosu na prethodnu godinu, procenat upisanih učenika u tekućoj školskoj godini je manji za 15,7%. U periodu od školske 2016/17. godine do 2020/21. godine broj upisanih učenika je manji za 50 učenika ili za 20,1%.

**Upis u prvi razred**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 28 | 16 | 25 | 31 | 19 | -12 | -9 | -38,7 | -32,1 |

U prvi razred je upisano 19 učenika ili 12 učenika manje nego 2019/2020. godini. Manje upisanih učenika u prvi rared u tekućoj godini je 38,7%.

**Uspjeh učenika**

Od ukupno 202 učenika 170 učenika je brojčano ocijenjeno, a jedan učenik je ostao neocijenjen. Svi učenici koji se opisno ocjenjuju su usvojili nastavno gradivo. Kod učenika koji se brojčano ocjenjuju, nakon popravnih ispita, 59 ili 34,5% je odličnih učenika, 44 ili 25,7% vrlo-dobrih, 57 ili 33,3% dobrih i 10 ili 5,8% učenika sa uspjehom – dovoljan.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 53 | 52 | 66 | 33 | - | - | 204 | 100,00% | 3,61 |
| 2019/20 | 59 | 44 | 57 | 10 | - | 1 | 171 | 99,5% | 3,89 |

Nijedan učenik ove Škole nije upućen na polaganje **popravnog ispita**.

**Prolaznost učenika** je 99,5% - jedan učenik je ostao neocijenjen, a **prosječna ocjena** je 3,89 i veća je nego u 2018/19. godini za 0,28.

**Vannastavne aktivnosti** koje su realizovane u skladu Godišnjim programom rada škole.

**Uspjeh učenika u vladanju** je slijedeći: 98,5% učenika ima primjerno vladanje i 1,0% učenika je sa vladanjem vrlo-dobro. Jedan učenik je neocijenjen.

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAVa** | **LOŠE** | **Neocjenjen** | **UKUPNO** |
| 2018/19 | 225 | 3 |  |  |  |  | 228 |
| 2019/20 | 199 | 2 |  |  |  | 1 | 202 |

**Izostanci sa nastave** u školskoj 2020/21. godini su manji za ukupno 46%, odnosno manji za 10,1 sat ili 40% prosječno po učeniku. Učenici su odsustovali sa ukupno 3.053 sati odnosno prosječno po učeniku 15,1 sati.

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| Izostanci sa nastave | 2018/19 | 5.504 | 238 | 5.742 | 25,2 |
| 2019/20 | 2.966 | 87 | 3.053 | 15,1 |
| Index | 53,9 | 36,6 | 53,2 | 60,0 |

**Prijevoz učenika**

Škola nema učenika kojima se subvencionira prevoz, a nema ni podataka o eventualnom prevozu za učenike koji putuju preko pet kilometara, a koji se organizuje i finansira putem Ministarstva obrazovanja USK.

**V - JU OŠ „Fadil Bilal“ Šumatac**

Javna ustanova Osnovna škola „Fadil Bilal“ u Šumatcu, nosi ime po Fadilu Bilalu, prvom učitelju koji je radio u ovom mjestu. Fadil Bilal je 1944. godine došao u Veliku Kladušu, gdje je radio na poslovima prosvjetnog referenta za Cazinski srez i na organizovanju prosvjetnog rada i opismenjavanju djece i omladine. Početkom februara 1945. godine u Kudićima, gdje je osnovao Narodnu školu izvodi nastavu. Fadil Bilal je strijeljan 1945. godine.

JU OŠ „Fadil Bilal“ u Šumatcu je upisana u Registar Ministarstva obrazovanja, nauke, kulture i sporta Unsko – sanskog kantona te u Registar Kantonalnog suda. U sastavu ove škole djeluje i područna škola u Kudićima. JU Osnovna škola „Fadil Bilal“ je samostalna javna ustanova u državnoj svojini i ima status redovne osnovne škole. Obuhvata učenike sa područja mjesne zajednice Šumatac (naseljena mjesta Šumatac, Kudići i Šabići).

Kao osmogodišnja škola počela je sa radom 01.09.1968. godine u sastavu Osnovne škole „Grahovo“. Prva generacija osnovaca iz ove škole je izišla 1972. godine. Objekat centralne škole sagrađen je 1980. godine, a područna škola u Kudićima 1958. godine. Na objektu centralne škole izvršena je sanacija 2008. godine, a objekt područne škole u Kudićima saniran je 2010. godine. Značajniji zahvati na adaptaciji unutrašnjih prostorija oba objekta urađeni su i u periodu od 2017. do 2019. godine, a prvenstveno donacijama mještana i dijaspore.

U centralnoj školi nastavu pohađa 166 učenika raspoređenih u 8 čistih odjeljenja i kombinaciji II i IV razreda (5 odjeljenja u predmetnoj nastavi, 3 odjeljenja u rezrednoj i kombinacija (II i IV razreda). U razrednoj nastavi je 65 učenika, dok je u predmetnoj nastavi 101 učenik. U prvi razred, u centralnoj školi, upisano je 12 učenika.

U područnoj školi nastavu pohađa 45 učenika, raspoređenih u 1 čisto odjeljenje i dvije kombinacije. U područnoj školi je u prvi razred upisano 6 učenika.

Ukupno OŠ „Fadil Bilal“ Šumatac u školskoj 2020/21. godini pohađa 211 učenika.

**Uslovi rada**

Nastava se izvodi u dva objekta: jedan u centralnoj školi u Šumatcu, a drugi u područnoj školi u Kudićima. U sklopu objekta u područnoj školi nalaze se dvije učionice, koje su renovirane u više navrata i u dobroj mjeri prilagođene za boravak i rad učenika, te zbornica i stan za prosvjetnog radnika (koji nije trenutno uslovan). Krov područne škole je u lošem stanju i treba izvršiti sanaciju. Sve ove aktivnosti škola će nastojati provesti i riješiti postojeće probleme, što kvalitetnije, uz saradnju svih subjekata koji imaju utjecaj i korist od djelatnosti škole.

U školi postoji školska **biblioteka** koja je otvorena za učenike i nastavnike. Biblioteka posjeduje zadovoljavajući broj knjiga kao i stručne literature iz većine oblasti nauke, tehnike, kulture i sporta. Škola je pretplaćena na pedagoški časopis Naša škola.

**Sportska dvorana** zadovoljava osnovne potrebe škole, ali je u narednom periodu izvršiti nabavku adekvatnih rekvizita za predmet Tjelesne i zdravstvene kulture.

**Namještaj**, osim stolica, u školi je star, u prosjeku između 25 i 30 godina. Još uvijek zadovoljava osnovne potrebe škole. No, bez obzira na to, treba poduzeti korake da se bar jedan dio namještaja u skorije vrijeme izmjeni, sa posebnim akcentom na namještaj koji odgovara nastavi u prvom razredu devetogodišnje osnovne škole.

**Kabinet informatike** je opremljen sa 10 (deset) laptopa koji su donacija jednog sportiste koji je želio ostati anoniman, a živi i radi u Švedskoj.

U područnoj školi u jednoj učionici je namještaj star oko 17 godina, a u druge dvije oko 35 godina i više. Ovdje je značajno napomenuti, da škola ne posjeduje adekvatan pomoćni namještaj u obliku ormara i vitrina, nastavničkih stolova, pa i u tom pogledu treba poduzeti odgovarajuće korake.

**Nastavna sredstva i pomagala** škola nabavlja uz pomoć izdavačkih kuća, prateći tako savremene trendove u nastavi. Najveća pažnja tome se pridaje u razrednoj nastavi. Škola posjeduje određenu količinu standardnih nastavnih sredstava i pomagala za svakodnevnu upotrebu, ali u dogledno vrijeme, zbog dotrajalosti, potrebna je njihova nabavka.

U školskoj 2019/20. godini Škola je dobila dva projektora od bivše učenice ove škole, a i školske učionice su sredstvima dijaspore dobile tzv. „bijele table“.

Škola koristi peći na ugalj i drva za zagrijavanje i u tom pogledu nabavljeno je dovoljno energenata za školsku 2020/21. godinu.

**Izvođenje nastave u uslovima pojave virusa COVID – 19**

U školskoj 2019/20. godini redovna nastava se odvijala do 12.03.2020. godine, a od 16.03.2020. godine prišlo se organizaciji nastave na daljinu, koja je posebno koncipirana. Učenici su uspješno završili školsku godinu u period od 29.05.2020. godine do 10.06.2020. godine. Nastava u školskoj 2020/21. godini se izvodi po preporukama Kantonalnog zavoda za javno zdravstvo i Instrukcijama o organizaciji odgojno – obrazovnog rada u osnovnim i srednjim školama na području Unsko – sanskog kantona. Nastavu pohađaju svi učenici, jer to omogućava prostorni kapacitet.

U cilju provođenja mjera u školskoj 2020/21. godini, a u slučaju proglašenja stanja nesreće uzrokovane pandemijom Korona virusa ili epidemije u Federaciji Bosne i Hercegovine, kao i okolnostima postojanja povećanog rizika od zaraze korona virusom ili pojave virusa u školi, donesen je Plan postupanja kojim je usklađena organizacija rada i poslova, obaveze zaposlenika škole, učenika škole, Tima za krizne situacije i mjere za održavanje higijene u skladu sa datim preporukama i smjernicama Zavoda za javno zdravstvo.

Nastavu pohađaju svi učenici svaki radni dan, jer to omogućuju prostorni kapaciteti

Do trenutka pisanja ove Informacije nije bilo prijavljenih slučajeva pojave COVID – 19 niti kod učenika niti kod nastavnika.

Učenici u školskoj 2020/21 nisu koristili model on-line nastave u redovnom procesu nastave, a u vannastavnim aktivnostima isti koriste u skladu sa mogućnostima. Mišljenje većine nastavnika ove Škole je da je bolji jedan čas uživo, pa makar trajao i 30 minuta, nego pet ili čak deset časova on-line metodom.

**Kadrovska popunjenost i stručna zastupljenost**

U nastavnom procesu je angažovano 23 nastavnika, od koji je 11 sa nepotpunom normom. Broj ostalih zaposlenika je 9.

Nestručno je zastupljena nastava Likovne kulture i Demokratije i ljudskih prava, ukupno 7 časova. Procenat stručno zastupljene nastave je 96,13%.

**Broj učenika**

**Broj upisanih učenika u zadnjih pet godina – početak školske godine**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | **259** | **260** | **244** | **226** | **211** | **-15** | **-48** | **-6,64%** | **-18,53%** |
| * Centralna | 199 | 201 | 181 | 175 | 166 | -9 | -33 | -5,1% | -16,6% |
| * Područne | 60 | 59 | 63 | 51 | 45 | -6 | -15 | -11,8% | -25,0% |

U školsku 2020/21. godinu upisano je ukupno 211 učenika i to: 166 učenika u centralnu školu i 45 učenika u područnu školu Kudići. Ukupno je upisano 15 učenika manje u tekućoj školskoj godini u odnosu na prethodnu godinu (9 učenika manje u centralnoj i 6 učenika u područnoj školi Kudići). Procenat smanjenja broja upisanih učenika je 6,6% (u centralnoj školi – 5,1%, a u područnoj školi Kudići broj upisanih učenika je manji za 11,8%).

Da se radi o velikom smanjenju broja učenika vidi se ako uporedimo tekuću školsku godinu sa školskom 2016/17. godinom. U periodu od pet godine broj upisanih učenika je manji za 48 ili 18,5%.

U toku školske 2019/20. godine učenici su napustali obrazovanje u ovoj školi. Razlozi odlaska učenika iz nastavnog procesa u ovoj školi su u stopostotnom obimu zbog odlaska porodica u inostranstvo. Kad se roditelji odluče na taj korak, škola im ponudi potpisivanje Izjave koja se temelji na članovima 128 i 153 Zakona o osnovnom i općem srednjem obrazovanju i Protokolu o postupanju u slučaju napuštanja i nepohađanja nastave u Unsko – sanskom kantonu.

**Upis učenika u prvi razred**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 31 | 27 | 32 | 14 | 18 | 4 | -13 | 28,57% | -41,93% |

Broj upisanih učenika u prvi razred je veći za četiri učenika od prošlogodišnjeg broja, ali je broj upisanih u odnosu na 2016/17. godinu manji za više od 40%.

**Broj učenika sa posebnim potrebama po razredima u 2020/21. godini**

Nastavu pohađaju tri učenika sa poteškoćama, a koja imaju rješenje Centra za socijalni rad. Nastava se s ovim učenicima izvodi po prilagođenom Nastavnom planu i programu, koji izrađuju nastavnici uz nadzor pedagoga škole i Centra za razvoj inkluzivnih praksi iz Cazina.

**Uspjeh učenika**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 56 | 53 | 54 | 39 |  | 1 | 203 | 99,51% | 3,62 |
| 2019/20 | 69 | 70 | 42 | 23 |  |  | 204 | 100,00% | 3,91 |

Od ukupno 226 učenika u školskoj 2018/19. godini 22 učenika se opisno ocjenjuju, a 204 učenika je ocijenjeno brojčano. U potpunosti je 78% učenika koji se opisno ocjenjuju usvojilo nastavno gradivo. Djelimično je usvojilo gradivo 22% učenika koji se opisno ocjenjuju.

Kod učenika koji se brojčano ocjenjuju 69 je odličnih učenika ili 33,8%, 70 ili 34,3% vrlo-dobrih, 42 ili 20,6% dobrih i 23 ili 11,3% učenika sa uspjehom – dovoljan.

Nijedan učenik ove Škole nije upućen na polaganje **popravnog ispita**.

**Prolaznost učenika** je 100%, a **prosječna ocjena** je 3,91 i veća je nego u 2018/18. godini za 0,29.

**Vannastavne aktivnosti** se realizuju kroz takmičenja u mjesecu aprilu svake godine, a u 2020. godini zbog proglašenja pandemije COVID – 19 Škola nije učestvovala na svim predviđenim takmičenjima. Na onim takmičenjima na kojima je učestvovala, prije proglašenja pandemije, nije imala neke značajne rezultate.

**Uspjeh učenika u vladanju** je slijedeći: 210 ili 93% učenika ima primjerno vladanje, 2 ili 0,9% učenika je sa vladanjem vrlo-dobro. Pet učenika ili 2,2% ima „dobro“ vladanje, četiri učenika ima vladanje zadovoljava i čak pet učenika ili 2,2% je učenika sa vladanjem „loše“.

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAVA** | **LOŠE** | **Neocjenjen** | **UKUPNO** |
| 2018/19 | 218 | 10 | 6 | 1 |  |  | 235 |
| 2019/20 | 210 | 2 | 5 | 4 | 5 |  | 226 |

**Izostanci sa nastave** u školskoj 2019/20. godini su manji za ukupno 4.620 sati odnosno manji za 19,1 sata prosječno po učeniku. Učenici su odsustovali sa ukupno 3.424 sati odnosno prosječno po učeniku 15,1 sati.

Iako je broj izostanaka manji za više od 57% odnosno po učeniku manje 55% zabrinjava činjenica da je broj neopravdanih sati u tekućoj godini veći 3,3 puta u odnosu na prethodnu godinu.

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| Izostanci sa nastave | 2018/19 | 7.911 | 133 | 8.044 | 34,22 |
| 2019/20 | 2.988 | 436 | 3.424 | 15,15 |
| Index | 37,8 | 327,8 | 42,6 | 44,26 |

**Prijevoz učenika**

U školskoj 2019/20. godini Općina subvencionira prevoz za 8 učenika i osigurava vanlinijski prijevoz za 15 učenika, a u školskoj 2020/21. godini Općina subvencionira prevoz za 8 učenika.

**Saradnja**

Saradnja Škole sa Ministarstvom obrazovanja, nauke, kulture i sporta USK se realizovala kroz provođenje mjera i aktivnosti na realizaciji nastavnog procesa, a naročito u uslovima kovid pandemije.

Škola je intenzivirala saradnju sa roditeljima kroz održavanje on-line sastanaka, redovnih i onih koji su se održavali na obostranu inicijativu, radi prevazilaženja određenih problema i pronalaženja adekvatnog rješenja, on-line konsultacije roditelja i nastavnika, u prvom redu razrednih starješina. Komunikacija sa roditeljima je obavljanja i putem službenih poziva, telefona i sl.

Sa prosvjetno-pedagoškim zavodom je rađeno na Programu stručnog usavršavanja (učešće na seminarima, predavanjima, oglednim časovima i drugim oblicima stručnog usavršavanja).

Saradnja sa lokalnom zajednicom se odvija kroz obostrano izražen interes da se prate svi segmenti odgojno-obrazovnog rada škole i da se aktivno uključi u život društvene sredine. Integracija škole u društvenu sredinu omogućuje se njenim širokim i aktivnim uključivanjem u saradnju sa institucijama u lokalnoj zajednici. Integracija društvene sredine u život i rad škole omogućena je uključivanjem predstavnika društvene zajednice u odlučivanje o društvenim i materijalnim uvjetima rada škole i o toku nastavnog procesa odgoja i obrazovanja uopšte. Pored toga, škola je široko otvorena za društvene aktivnosti djece i omladine u slobodnom vremenu. Škola kao institucija od posebnog društvenog značaja i interesa, direktno je upućena na tijesnu sardnju sa Mjesnom zajednicom Šumatac i Općinom Velika Kladuša, na čijem području djeluje. Škola će stoga nastojati da se aktivno uključi u rad istih i svojim sudjelovanjem doprinese što uspješnojoj saradnji na svim nivoima. Biti prisutan i dati svoj doprinos u realizaciji aktivnosti organa na lokalnom nivou, kao i njihovo učešće u životu i radu škole stalni je zadatak pri ostvarivanju što bolje saradnje. U tom smislu učenici škole će aktivno sudjelovati u kulturnim manifestacijama Mjesne zajednice Šumatac i općine Velika Kladuša. Učenici će se pripremati i za ostale eventualne akcije od značaja za život lokalne zajednice.

**VI - JU OŠ Todorovo**

Osnovna škola Todorovo ostvaruje svoju funkciju na području mjesne zajednice Todorovo. Dana 15.11.2006. godine Općinski sud u Bihaću donio je Rješenje o promjeni naziva Škole, te je ovim Škola dobila naziv JU OŠ Todorovo.

U svom sastavu ova škola ima centralnu i tri područne škole. Centralna škola je u Todorovu, a područne škole su naseljima Vejinac, Golubovići i Čelinja.

U školi je ove godine ukupno 42 zaposlenika, a od toga su 29 nastavnika i 13 ostalih (direktor, pedagog, bibliotekar, sekretar, domar i tehničko osoblje).

Škola broji 320 učenika raspoređenih u 19 odjeljenja. Nastava u centralnoj školi se izvodi u pet čistih odjeljenja razredne nastave i sedam čistih odjeljenja predmetne nastave. U područnoj školi Vejinac nastava se izvodi u jednom čistom i dva kombinovana odjeljenja. Nastava u područnim školama Golubovići i Čelinja se izvodi u dva kombinovana odjeljenja.

Od početka školske 2019/20. godine je prestala sa radom područna škola u Mrceljima.

**Uslovi rada**

**Stanje objekta centralne i područnih škola**

U osnovnoj školi Todorovo je realizovan velik broj projekata i izvršrna su značajna ulaganja u objekte i opremu centralne i područnih škola.

**Centralna škola -** uslovi za rad u ovoj ustanovi u zadnjih nekoliko godina znatno su bolji, ali uprkos tome oni nisu na optimalnom nivou. Objekat centralne škole doživio je niz značajnih rekonstrukcija, kako u pogledu prostora tako i u pogledu opreme**.** U centralnoj školi je u martu 2017. godine, realizovan projekat energentskog utopljavanja škole u iznosu od 180.000 KM, a koju je financirao UNDP, Ministrastvo za prostorno građenje i dijelom Općina.

U **PŠ „Vejinac“** su stvoreni povoljni uslovi za rad su rezultat angažovanja roditelja i Škole, koji su riješili dugogodišnji problem prokišnjavanja krova, te izvršili zamjenu stolarije na cijelom objektu.

Rekonstrukcijom **PŠ „Golubovići“** Škola je dobila moderan, siguran i funkcionalan ambijent (u školi je instalirano grijanje, urađena stiroporna fasada, ugrađeni plastični prozori i kremika).

Uslovi za rad **PŠ „Čelinja**“ su u skladu sa standardima. Učionice su utopljenje stiropornom fasadom, instalirano je centralno grijanje, završen je i projekat uređenja školskog dvorišta.

**Opremljenost kabineta** nastavnim sredstvima ne zadovoljava u potpunosti potrebe nastavnika i učenika. Donacijom BH Telekoma, realizovano je umrežavanje i oprememanje tri učionice digitalnom tehnologijom, ali nedostaju sredstva kako bi sve učionice bile umrežene i opremljene informacionom tehnologijom. Također nedostaju potrebna nastavna sredstva za opremanje kabineta hemije, tehničkog odgoja, matematike i fizike.

**Stanje knjižnog fonda** je zadovoljavajuće, ali zbog razvijanja čitalačke pismenosti, uvijek je potrebno bogatiti knjižni fond novim naslovima.

Donacijom naših građana iz inostranstva Škola je obezbjedila sportsku opremu i sredstva za nastavu fizičkog i tjelesnog odgoja i obrazovanja.

**Izvođenje nastave u uslovima COVID pandemije**

Zbog složene epidemiološke situacije na našem Kantonu, a po odluci Ministarstva obrazovanja, nauke, kulture i sporta i preporuke Kriznog štaba Unsko – sanskog kantona, nastava za učenike počela je 14.9.2020. godine. Izvršene su pripreme za početak nastave u skladu sa Instrukcijama o organizovanju odgojno – obrazovnog rada, koju je izdalo resorno Ministarstvo. Nastava se izvodi bez većih problema. U Va i VI razredu izvodi se kombinovani tip nastave, dok ostali razredi pohađaju redovno nastavu u učionicama. Nastava je razrednog tipa, učenici ne napuštaju učionice za vrijeme nastave.

Veliki je nedostatak vremena za izvođenje nastave, čas od 30 minuta ne može pružiti sve što je potrebno za kvalitetno obrazovanje. Ograničena interakcija na relaciji nastavnik – učenik i nemogućnost pristupa svakom učeniku ima negativan uticaj na kvalitet nastave i nivo usvojenih znanja. Nastavnici su ograničeni u smislu prezentovanja, pokazivanja, objašnjavanja, kao i rada na reprodukciji nastavnih sadržaja, ali i posvećenosti svakom učeniku ponaosob. Zadaća jeste poželjna, ali ne daje input za kvalitet. Povratna informacija od strane učenika u ovom segmentu takođe izostaje. Teško je uskladiti kvantitet i kvalitet nastavnog procesa. Ocjenjivanje se vrši prema preporukama resornog Ministarstva, ali i u tom dijelu nastavnici izražavaju nezadovoljstvo. Socijalizacija i interakcija uz odgojnu komponentu su obrasci na kojima se treba raditi. Saradnja sa roditeljima je izostala u dijelu žive interakcije i održavanja sastanaka, a to je takođe jedan od faktora svega navedenog. Razvoj kvalitetne saradnje škole sa roditeljima jedna je od predispozicija za formiranje zdrave ličnosti. Loš uspjeh kod učenika Škola pripisuje upotrebi tehnologije na neadekvatan način. U tu svrhu je potrebno raditi na informacionom opismenjavanju učenika, ali i roditelja i nastavnika.

**Kadrovska popunjenost i stručna zastupljenost**

U OŠ Todorovo ima 42 uposlenika i to: 29 u nastavnom procesu (12 u razrednoj nastavi i 17 u predmetnoj nastavi). Nenastavnog osoblja je 13.

Razredna nastava je 100% stručno zastupljena, a procenat stručno zastupljene predmetne nastave u OŠ Todorovo je 92,6 %. Nestručno zastupljena je nastava iz predmeta: Likovna kultura i Demokratija i ljudska prava iz razloga što nije bilo prijavljenih na Konkurs za popunu ovih radnih mjesta.

**Broj učenika**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | **399** | **389** | **346** | **322** | **320** | **-2** | **-79** | **-0,62%** | **-19,80%** |
| * Centralna | 263 | 251 | 216 | 221 | 217 | -4 | -46 | -1,81% | -17,49% |
| * Područne | 136 | 138 | 130 | 101 | 103 | 2 | -33 | 1,98% | -24,26% |

U školsku 2020/21. godinu upisano je ukupno 320 učenika i to: 217 učenika u centralnu školu i 103 učenika u područne škole (23 učenika u PŠ Golubovići, 29 učenika u PŠ Čelinja i 51 učenika u PŠ Vejinac). Ukupno su upisana 2 učenika manje u tekućoj školskoj godini u odnosu na prethodnu godinu (u centralnoj školi je upisano 4 učenika manje, a 2 učenika više u područnim školama: u tekućoj školskoj godini u PŠ Golubovići su upisana 4 učenika manje, u PŠ Vejinac je upisan 4 učenika više, a u školi Čelinja 2 učenika više). Procenat smnajenja broja upisanih učenika je 0,6% (manje je upisano u centralnoj školi 1,8%, a u područnim školama je upisano 2% više učenika).

U periodu od pet godina (od školske 2016/17. godine do tekuće školske godine), broj upisanih učenika je manji za 79 učenika, ili za 19,8%. Broj upisanih učenika je konstantno opadao u ovom periodu, a najveći pad je zabilježenu školskoj 2018/19. godini i iznosio je 11,1%.

**Upis učenika u prvi razred**

U prvi razred je upisano 46 učenik ili 5 učenika više nego 2019/20. godini. U centralnu školu je upisano 5 učenika više, u područnu školu Golubovići 4 učenika manje, u područnu školu Vejinac 1 učenik manje, a u PŠ Čelinja upisan je 5 učenika više. U OŠ Todorovo je upisano čak 12% više prvačića u tekućoj godini.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 44 | 52 | 34 | 41 | 46 | 5 | 2 | 12,20 | 4,55 |

Sa **poteškoćama u razvoju** je 5 učenika, te im se prilagođava nastavni sadržaj.

**Uspjeh učenika**

Od ukupno 317 učenika u školskoj 2018/19. godini 40 učenika se opisno ocjenjuju, a 277 učenika je ocijenjeno brojčano. U potpunosti je 55% učenika koji se opisno ocjenjuju usvojilo nastavno gradivo, u većoj mjeri znanje je usvojilo 35% i djelimično je usvojilo gradivo 10% učenika koji se opisno ocjenjuju.

Svi učenici koji se brojčano ocjenjuju su uspješno završili razred, nije bilo upućivanja na popravni ispit i prolaznost učenika je 100%.

Kod učenika koji se brojčano ocjenjuju, 100 ili 36,1% je odličnih učenika, 92 ili 33,2% vrlo-dobrih, 73 ili 26,4% učenika sa uspjehom dobar i 12 ili 4,3% učenika sa uspjehom – dovoljan.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 84 | 84 | 95 | 35 | 4 |  | 302 | 98,7% | 3,69 |
| 2019/20 | 100 | 92 | 73 | 12 | - | - | 277 | 100,0% | 4,01 |
| Index |  |  |  |  |  |  |  |  |  |

**Uspjeh učenika u vladanju** – svi učenici u školskoj 2019/20. godini su imali primjerno vladanje.

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAVA** | **LOŠE** | **Neocjenjen** | **UKUPNO** |
| 2018/19 | 338 | 2 |  |  |  |  | 340 |
| 2019/20 | 317 |  |  |  |  |  | 317 |

**Izostanci sa nastave** u školskoj 2019/20. godini su veći za ukupno 1.943 sati odnosno veći za 7,2 sata prosječno po učeniku. Učenici su odsustovali sa ukupno 8.148 sati odnosno prosječno po učeniku 25,7 sati.

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| Izostanci sa nastave | 2018/19 | 6.171 | 34 | 6.205 | 18,5 |
| 2019/20 | 8.144 | 4 | 8.148 | 25,7 |
| Index | 132,0% | 11,8% | 131,3% | 138,9% |

Došlo je do značajnog povećanja broja izostanaka, kao i kod većine drugih škola, u uslovima sa manjim brojem učenika, kada se od sredine marta do kraja školske godine izvodila on-line nastava, a izostanci su za 31% veći, odnosno po učeniku gotovo 40%. Da li je u pitanju povećanje broja izostanaka zbog nepostojanja dovoljnog uređaja za izvođenje on-line nastave ili su u pitanju drugi razlozi, u Izvještaju škole se ne navodi.

**Vannastavne aktivnosti** se realizuju kroz rad sekcija i to: dramsko–recitatorske sekcije, likovne sekcije, sportske sekcije, Klub mladih tehničara, stariji školski hor, Mladi lingvisti, folklor i kolažni tip. Kada je u pitanju rad sekcija do marta 2020. godine su sekcije radile u punom kapacitetu, odnosno obilježavali su se značajni datumi za našu državu.

**Prijevoz učenika** za 82 učenika preko pet kilometara organizovan je putem Ministarstva obrazovanja USK, a Općina je u školskoj 2019/20. godini subvencionirala prevoz za 24 učenika. U školskoj 2020/21. godini Općina subvencionira prevoz za 10 učenika.

**Saradnja**

Škola kao institucija od posebnog društvenog značaja i interesa, direktno je upućena na tijesnu saradnju sa mjesnom zajednicom i općinom na čijem području djeluje. Škola nastoji da se aktivno uključi u rad istih i svojim sudjelovanjem doprinese što uspješnijoj saradnji na svim nivoima. Biti prisutan i dati svoj doprinos u realizaciji aktivnosti organa na lokalnom nivou, kao i njihovo učešće u životu i radu škole stalni je zadatak pri ostvarivanju što bolje saradnje. U tom smislu učenici škole aktivno sudjeluju u kulturnim manifestacijama mjesnih zajednica i Općine, kao i za ostale eventualne akcije od značaja za život lokalne zajednice.

**VII - JU OŠ Podzvizd**

**Uvod**

Prva školska zgrada na području mjesne zajednice Podzvizd izgrađena je 1910/11. godine. To je objekat koji je i danas u funkciji i ujedno predstavlja jedan od najstarijih školskih objekata na području Unsko – sanskog kantona, a poznata je po imenu „Stara škola“.

Centralna školska zgrada zvanično je otvorena 26. oktobra 1969. godine i škola je u tom periodu nosila naziv „Fadil Šerić“. U periodu od 1995. godine do 2006. godine škola je nosila naziv JU OŠ „Ale Hušidić“ Podzvizd, a od 1. decembra 2006. godine naziv škole je JU OŠ „Podzvizd“, Podzvizd.

Školske 2008/09. godine, povodom Dana Općine Velika Kladuša 23. februara, OŠ „Podzvizd“ je dobila „Plaketu“ za postignute rezultate u oblasti odgoja i obrazovanja.

U svom sastavu OŠ „Podzvizd“ ima tri područne škole i to: Područna škola Rajnovac, Područna škola Ponikve i Područna škola Kumarica. U školi je u proteklih nekoliko godina realizovano mnoštvo značajnijih projekata u cilju kvalitetnije realizacije odgojno – obrazovnog procesa kao i opremanja školskih objekata. Projekat koji se trenutno realizuje je izgradnja fiskulturne sale.

Škola obilježava 9. maj kao Dan Škole.

Organizacija rada u OŠ „Podzvizd“ u školskoj 2020/21. godini realizuje na način da nastava u jutarnjoj smjeni u svim školskim objektima počinje od 08:00 sati, a u drugoj smjeni od 12:30 sati u centralnoj školi i u 12 00 sati u Područnoj školi Ponikve.

**Centralna škola** - 16 odjeljenja (od prvog do devetog razreda) pohađa nastavu u centralnoj školi.

**Područna škola Rajnovac** - nastavni proces se realizuje za učenike od prvog do petog razreda na sljedeći način: učenici I/II razreda kao i učenici III/IV razreda su kombinirana odjeljenja dok je peti razred samostalno odjeljenje.

**Područna škola Ponikve** - nastavni proces se realizuje za učenike od prvog do petog razreda na sljedeći način: učenici I/IV razreda kao i učenici II/V razreda su kombinirana odjeljenja dok je treći razred samostalno odjeljenje.

**Područna škola Kumarica** - nastavni proces se realizuje za učenike od prvog do četvrtog razreda na sljedeći način: I/II razreda kao i III/IV razred su kombinirana odjeljenja.

JU Osnovna škola “Podzvizd” iz Podzvizda trenutno u školskoj 2020/21. godini ima 445 učenika raspoređenih u 24 odjeljenja.

**Uslovi rada**

**Centralna škola** - Učenički prostor u odnosu na broj učenika u školi ne zadovoljava pedagoške i zdravstveno–higijenske uslove propisane pedagoškim standardima. Poseban problem predstavlja realizacija nastave iz nastavnog predmeta tjelesna i zdravstvena kultura. Kada je riječ o ovom dugogodišnjem problemu istom se u proteklom periodu polako počeo nazirati kraj okončanjem prve faze radova. Ono što u nastavku svakao daje zadatak jeste za iznalaženje sredstava za nastavak izgradnje fiskulturne dvorane.

Poteškoće sa kojima se također svakodnevno susreću učenici i nastavnici ove Škole, posebno u vrijeme zimskog perioda, jesu nedostatak i nepostojanje toplotne izolacije objekata gdje se iz godine u godinu odlaze velika novčana sredstva za zagrijavanje školskog prostora, kako centralne škole tako i stare škole koja se nalazi u sklopu centralne škole. Svakako prisutan je i problem dotrajale unutrašnje i vanjske stolarije. Također, dovod hidrantske mreže ne zadovoljava standarde i nekoristan je za eventualno izbijanje požara, odnosno ne zadovoljava uslove propisane Zakonom o protivpožarnoj zaštiti (centralna škola, stara škola i područne škole ne zadovoljavaju u slučaju izbijanja požara).

**Područna škola Rajnovac** - Ovaj školski objekat nema urađenu toplotnu izolaciju i krov prokišnjava. Ispred škole se nalazi asfaltirano igralište i isto je ograđeno kao i dvorište oko škole.

**Područna škola Kumarica** - Objekat je novije gradnje. Usljed nedostatka vanjskog prostora, škola nema školsko igralište.

**Područna škola Ponikve** - U Područnoj školi Ponikve u proteklom periodu, školske 2018/19. godine uz pomoć sredstava prikupljenim od građana putem akcije uspjelo se u namjeri da se ovaj školski objekat učiniti energetski efikasnijim. Osim prozora zamijenjena su i ulazna vrata na školi, unutrašnja stolarija, postavljena led rasvjeta, urađena keramika u hodniku, krov na samom ulazu u školu, renovirane učionice i zbornica. Također je postavljena ograda uz asfaltni put koji graniči sa školskim dvorištem i igralištem. Školski objekat nema toplotne izolacije. Za potrebe realizacije nastave iz tjelesne i zdravstvene kulture, u vrijeme kada to dozvoljavaju vremenski uvjeti, ispred škole se nalazi asfaltirano igralište.

Ono što nam svakako predstavlja prioritet, u narednom periodu, jeste da se ispred školskog objekta, pošto se ista nalazi uz samu putnu komunikaciju, pješačkim prelazom obilježi prilaz školi. Isto bi također trebalo uraditi i ispred drugih školskih objekata (centralna škola, stara škola, Područna škola Rajnovac i Područna škola Kumarica) u cilju podizanja veće sigurnosti učenika.

**Grijanje u centralnoj i područnim školama,** odnosno zagrijavanje školskog prostora (centralna škola, stara škola i područne škole) vrši se pomuću centralnog grijanja.

**Školski namještaj** (klupe i stolice) u školskim objektima je star i dotrajao. U ostalim školskim objektima (Područna škola Rajnovac, Područna škola Ponikve i Područna škola Kumarica) školski namještaj je star više od 40 godina i područne škole treba opremiti pod hitno novim namještajem. Trenutni prostorni kapaciteti ne dozvoljavaju realizaciju kabinetske nastave, kojom bi zasigurno i kvalitet realizacije odgojno – obrazovnog procesa bio unaprijeđen. Također, činjenica da opremanje kabineta prema pedagoškim standardima zahtijeva znatna novčana sredstva sprečava Školu u realizaciji kabinetske nastave. U školi trenutno postoje tri kabineta: kabinet za tehničku kulturu, kabinet za informatiku i kabinet za turski jezik.

**Nastavna sredstva** u školi tokom dugogodišnje upotrebe su uveliko dotrajala, a također istih je i nedovoljno za kvalitetnu realizaciju odgojno – obrazovnog procesa. Škola je u okviru svojih mogućnosti postepeno nabavljala potrebnija nastavna sredstva, što će i naravno činiti dalje, kako bi omogućila što kvalitetnije izvođenje odgojno – obrazovnog procesa. Uvjeti rada, u pogledu opremljenosti škola opremom i učilima, su isti i u područnim školama. Ono što je olakšavajuća okolnost u centralnoj školi, Područnoj školi Kumarica i Područnoj školi Rajnovac, je da u ovim školskim objektima nastavnici imaju na raspolaganju kopir aparat koji im uveliko pomaže u realizaciji nastavnog procesa.

U fazi smo izgradnje sportske dvorane kao i ostalih sadržaja koji prate ovu investiciju. Sredstva za prvu fazu betnoskih rodova obezbijedila je Vlada USK-a. Trenutno škola nema sportske dvorane.

**Izvođenje nastave u uslovima covid infekcije**

Način izvođenja nastave u uslovima covid infekcije realizuje se prema instrukcijama Ministarstva obrazovanja, nauke, kulture i sporta USK. U osnovnoj školi Podzvizd odgojno obrazovni proces se realizuje na način da su učenici podijeljeni u dvije grupe te da nastavu prate na dva načina, prema kombinovanom modelu (redovno u školi i putem nastave na daljinu). Gdje je bilo moguće (veći učionički prostor, manje učenika u odjeljenju) učenici svakodnevno redovno pohađaju nastavu u školi. Kada je riječ o ograničenjima i problemu kod realizacije nastave evidentan je problem neposjedovanja dovoljnog broja kvalitetnih uređaja za praćenje on-line nastave od strane učenika.

**Kadrovska popunjenost i stručna zastupljenost**

U razrednoj nastavi radi 14 stručnih nastavnika, a u predmetnoj nastavi je 23 nastavnika od toga 13 nastavnika nema punu normu.

Nenastavnog osoblja je 13.

Stručna zastupljenost nastave je 100%,

U školskoj 2020/21. godini Škola je uposlila i dva asistenta - pomoćnika u nastavi.

**Broj učenika**

**Broj upisanih učenika u zadnjih pet godina**

U školsku 2020/21. godinu upisano je ukupno 445 učenika i to: 296 učenika u centralnu školu i 149 učenika u tri područne škole. Ukupno je upisano 28 učenika manje u tekućoj školskoj godini u odnosu na prethodnu godinu (8 učenika manje u centralnoj i 20 učenika u područnim školama). Procenat smanjenja broja upisanih učenika je 5,9% (u centralnoj školi – 2,6%, a u područnim školama broj upisanih učenika je manji za 11,8%).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | **558** | **543** | **499** | **473** | **445** | **-28** | **-113** | **-5,92%** | **-20,25%** |
| * Centralna | 337 | 321 | 297 | 304 | 296 | -8 | -41 | -2,63% | -12,17% |
| * Područne | 221 | 222 | 202 | 169 | 149 | -20 | -72 | -11,83% | -32,58% |

Ako uporedimo tekuću školsku godinu sa školskom 2016/17. godinom, broj upisanih učenika je manji za 113 ili 20,3%.

Ukupan broj učenika na početku školske 2019/20. godine je bio 473 učenika. Tokom školske godine 2019/20. godine pet učenika je promijenilo mjesto stanovanja i odselili, dok je u ovu školu tokom prvog i drugog polugodišta došlo tri učenika. Ukupan broj učenika koji su završili školsku 2019/20. godinu je 471.

**Upis učenika u prvi razred**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 63 | 51 | 51 | 46 | 39 | -7 | -24 | -15,22% | -38,10% |

U tekućoj školskoj godini je upisano 39 učenika u prve razrede u centralnoj i tri područne škole. Broj upisanih u tekuću školsku godinu je manji za 7 učenika ili 15,2% u odnosu na školsku 2019/20. godini. U školskoj 2016/17. godini u prvi razred je bilo upisano 63 učenika, što znači da je za 5 godina broj prvačića manji za 24 učenika ili za 38,1%.

**Broj učenika sa posebnim potrebama po razredima u 2020/21. godini**

Kada je riječ o učenicima sa poteškoćama u razvoju u školskoj 2020/21. godini Školu pohađa jedan učenik u drugom razredu, koji radi po prilagođenom planu i programu uz pomoć asistenta. Jedan učenik u četvrtom razredu radi po prilagođenom planu i programu, te jedan učenik u osmom razredu koji također radi po prilagođenom planu i programu uz pomoć asistenta. Dva učenika imaju nalaz i mišljenje "Centra za razvoj inkluzivnih praksi" Cazin, dok jedan učenik ima Nalaz i Mišljenje Prvostupanjske Stručne komisije za procjenu sposobnosti i određivanje podrške djeci s teškoćama u razvoju.

**Uspjeh učenika**

**Uspjeh u učenju**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 130 | 123 | 147 | 43 |  |  | 443 | 100% | 3,77 |
| **2019/20** | 145 | 126 | 121 | 33 | 0 | 0 | 425 | 100% | 3,90 |

Broj učenika koji se opisno ocjenjivao u školskoj 2019/20. godini je 46 i to su bili učenici prvog razreda. Oni su ostvarili sljedeći uspjeh: 42 učenika su u potpunosti usvojila nastavne sadržaje predviđene Nastavnim planom i programom, dok su 4 učenika djelimično usvojila nastavne sadržaje.

Učenici, njih ukupno 10, su bili upućeni na polaganje popravnog ispita iz sljedećih nastavnih predmeta: bosanski jezik i književnost, matematika i fizika. Također, usljed većeg broja izostanaka sa nastave tri učenika su ostala neocijenjena (jedan učenik iz razredne nastave i dva učenika iz predmetne nastave) te su isti bili upućeni na polaganje razrednog ispita. Svi učenici koji su bili upućeni na popravni odnosno razredni ispit su sa pozitivnim uspjehom i završili razred koji su pohađali.

Kod učenika koji se brojčano ocjenjuju, 145 ili 34,1% je odličnih učenika, 126 ili 29,6% vrlo-dobrih, 121 ili 23,6% učenika sa uspjehom dobar i 33 ili 14,5% učenika sa uspjehom – dovoljan.

**Uspjeh u vladanju**

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAVA** | **LOŠE** | **Neocjenjen** | **UKUPNO** |
| 2018/19 | 487 | 4 | 3 |  |  |  | 494 |
| **2019/20** | 467 | 1 | 1 | 2 | 0 | 0 | 471 |

**Uspjeh učenika u vladanju** je slijedeći: 467 ili 99,15% učenika ima primjerno vladanje, 1 ili 0,21% učenika je sa vladanjem vrlo-dobro. Jedan učenik ili 0,21% ima „dobro“ vladanje i dva učenika ima vladanje zadovoljava.

**Izostanci sa nastave**

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| Izostanci sa nastave | 2018/19 | 8.426 | 67 | 8.493 | 17,20 |
| 2019/20 | 10.017 | 26 | 10.043 | 21,32 |
| Index | 118,9% | 38,8% | 118,3% | 124,0% |

Ukupni izostanci u OŠ Podzvizd su veći za 18%, a broj izostanaka po učeniku je veći za 24% od prosječnog broja sati izostanaka po učeniku u prethodnoj godini.

**Vannastavne aktivnosti**

Vannastavne aktivnosti predstavljaju veoma važan segment iz života i rada škole. Također, i u školskoj 2019/20. godini kao i proteklih školskih godina, učenici su aktivno sudjelovali u radu istih, a to su: hor, sportska sekcija, likovna sekcija, ritmička sekcija, ekološka sekcija, klub mladih tehničara, dramska sekcija itd.

Početkom drugog polugodišta školske 2019/20. godine prema kalendaru Smotre sposobnosti, znanja, stvaralaštva i sporta USK učenici ove škole su učestvovali na sljedećim općinskim takmičenjima: matematika (četvrto mjesto), engleski jezik (prvo mjesto), vjeronauka (prvo mjesto), odbojka (drugo mjesto). Također, učenica osmog razreda je učestvujući na konkursu na temu „Zahvalnost“ (likovni rad) osvojila drugo mjesto.

**Prijevoz učenika**

Općina je subvencionirala prijevoz u redovnom linijskom saobraćaju za 34 učenika u školskoj 2019/20. godini i za 41 učenika u 2020/21. godini. U školskoj 2019/20. godini Općina je osigurala vanlinijski prijevoz za 43 učenika na relaciji Kumarica – Podzvizd. Ministarstvo obrazovanja USK-a osigurava prijevoz za 70 učenika.

**Saradnja**

Saradnja škole sa roditeljima u školskoj 2019/20. godini odvijala se putem odjeljenjskih i općih roditeljskih sastanaka i sjednica Vijeća roditelja (do prekida redovnog izvođenja nastave, odnosno do prelaska na on-line model realizacije nastave). Uz pomoć lokalne zajednice realizovano je mnogo aktivnosti, a neke od njih su: uređenja školskih dvorišta, finansiranje ishrane učenika u vrijeme boravka u školi za one koji to sebi ne mogu obezbijediti, učešće u organizaciji sportskog dana i izleta, podjela novogodišnjih paketića, pomoć oko realizacije renoviranja školskih objekata, itd.

Saradnja sa ministarstvima, Pedagoškim zavodom i nevladinim organizacijama odvija se u kontinuitetu. Saradnja sa roditeljima, odnosno realizacija roditeljskih sastanaka u školskoj 2020/21. godini je usmjerena na on-line realizaciju putem ZOOM-a, viber i messenger grupa prema instrukcijama. I u ovoj školskoj godini, kao i u prethodnoj, ostvarena je saradnja sa "Centrom za razvoj inkluzivnih praksi" Cazin.

**Zaključak**

Kada je riječ o trenutnim dešavanjima u školi, trenutno se radi na iznalaženju sredstava za nastavak izgradnje već započete fiskulturne dvorane. Na istoj je trenutno urađena prva faza poslova. Izgradnjom i završetkom iste obezbijedili bi kvalitetnije uvjete za realizaciju nastave tjelesne i zdravstvene kulture kao i ostalih vannastavnih aktivnosti. Naravno, kada su u pitanju školski objekti nastojimo raditi na poboljšavanju uvjeta istih, odnosno prioritet nam je raditi na podizanju energetske efikasnosti (utopljavanje objekata) i time pridonijeti velike uštede. Također, namjera nam je u budućem periodu raditi i na opremanju škole neophodnim nastavnim sredstvima (učilima) kao i raditi na obnovi bibliotekarskog fonda.

**VIII - JU OŠ Todorovska Slapnica**

**Uvod**

Javnu ustanovu Osnovnu školu „Todorovska Slapnica“ čine jedna centralna i jedna područna škola sa sjedištem u Donjoj Slapnici. Centralna škola je novijeg tipa i izgrađena je 1978/79. godine, u sklopu programa „1001 škola u Bosni i Hercegovini“. U područnoj školi je izvršena temeljita rekonstrukcija objekta koja je započela u školskoj 2008/09. godini, a završena školske 2009/10. godine.

Nastava u centralnoj školi se izvodi u deset učionica, koje su kabinetskog tipa. Uslovi za rad u odnosu na proteklu školsku 2019/20. zadovoljavaju potrebe nastavnog procesa i pripremljene su za normalno funkcionisanje nastave. Kabineti su opremljeni nastavnim sredstvima i pomagalima, izuzev kabineta tehničkog odgoja koji nije u potpunosti opremljen, tako da se nastava iz tehničkog odgoja održava u interaktivnoj učionici.

U školskoj 2020/21. godini u centralnoj školi Todorovska Slapnica nastavu pohađa 176 učenika raspoređenih u 11 odjeljenja (pet odjeljenja razredne i šest odjeljenja predmetne nastave). U područnoj školi u Donjoj Slapnici nastavu pohađa 129 učenika raspoređenih u 8 odjeljenja (četiri odjeljenja razredne i četiri predmetne nastave).

Školsku 2020/21. godinu pohađa 305 učenika, raspoređenih u devet odjeljenja (nižih razreda), razredne nastave i deset odjeljenja (viših razreda), predmetne nastave.

**Uslovi rada**

**Školski prostor**

Nastavu u centralnoj školi se izvodi u deset učionica koje su kabinetskog tipa. Uslovi za rad zadovoljavaju potrebe nastavnog procesa. Nastava je kabinetskog tipa, a kabineti su opremljeni nastavnim sredstvima i pomagalima, izuzev kabineta tehničkog odgoja. Centralna i područna škola se zagrijavaju centralnim grijanjem na čvrsta goriva (ugalj), što doprinosi da se djeca ugodnije osjećaju na nastavi. Fiskulturna sala je funkcionalna i opremljena za izvođenje nastave tjelesnog odgoja.

Školska biblioteka raspolaže zadovoljavajućim brojem lektira i stručne literature. U centralnoj školi preuređena je školska kuhinja, koja je okrečena i opremiljena novim kuhinjskim elementima i uređajima, kuhinjskim stolom sa stolicama i manjim ormarićem za odjeću. Rekonstrukcija i opremanje školske kuhinje je izvršeno sredstvima ljudi iz dijaspore. Sve ovo je urađeno zahvaljujući ljudima iz dijaspore, koji svake godine finansiraju đačku kuhinju. Stanje Škole svake godine popravlja i, u skladu s mogućnostima, vrši nabavka novih nastavnih sredstava i pomagala neophodnih za bolje i kvalitetnije izvođenja nastave.

Nastavu u područnoj školi se održava u pet učionica koje se zagrijava centralnim grijanjem. U područnoj školi smo pripremljen je kabinet za informatiku i prostor za biblioteku. Područnoj školi nedostaje fiskulturna sala.

**Školski namještaj**

Školski namještaj u centralnoj i područnoj školi je funkcionalan. Neophodno je istaći da nedostaju stolovi za tehnički odgoj, kako bi učenici za taj nastavni predmet imali minimalne uslove za izvođenje nastave. Na prozore centralne i područne škole postavljene su trakaste zavjese.

**Nastavna sredstva**

U proteklom periodu izvršena je nabavka nastavnih sredstva i pomagala za izvođenje nastave tjelesnog odgoja. Škola raspolaže sa sljedećim nastavnim sredstvima i pomagalima: video-projektorom, laptopom, sintisajzerom za muzičku kulturu, grafoskopom, dijaprojektorom, razglasom, školskom lektirom, računarima, televizorom i videom. Uz sve nabrojano, Škola posjeduje nastavna sredstva i kiseline za vježbe iz hemije i dosta nastavnih sredstva za fiziku.

Osim nabrojanih sredstava, kabineti za specifične predmete opremljeni su sljedećim nastavnim i didaktičkim pomagalima:

* **Kabinet za matematiku** raspolaže trokutima, šestarima i drugim geometrijskim tijelima;
* **Kabinet za geografiju** ima jedan globus i geografske karte;
* **Kabinet za biologiju** raspolaže atlasom građe tijela i unutrašnjih organa tijela, kosturom čovjeka, torzom, mikroskopom i preparatima;
* **Kabinet za muzičku kulturu** raspolaže jednim sintisajzerom i kasetofonom;
* **Kabinet informatike** opremljen je sa dvadeset kompjutera u centralnoj školi i sa petnaest kompjutera u područnoj školi;
* **Sala za tjelesni odgoj** opremljena je: strunjačama, medicinskim loptama, čunjevima, odbojkaškim mrežama i loptama, špagama, trapezima, trampolinom, polugama, šipkama, razbojima, konjima za preskakanje i švedskim sanducima.

Napomena: Interaktivne table postaviljene su u kabinetima matematike, bosanskog jezika, informatike i u učionici razredne nastave i u jednoj učionici u područnoj školi.

**Nastava tehničkog odgoja** se izvodi u interaktivnoj učionici. Za izvođenje nastave tehničke kulture, škola raspolaže sljedećom opremom: stolna brusilica – bušilica, rezač stiropora, motorna pila, čekić, kliješta, ispitivač faze.

**Energenti**

Centralna i područna škola se zagrijavaju pomoću centralnog grijanja na čvrsta goriva (ugalj) koje je osposobljeno za normalno funkcionisanje.

**Invenstiranje u školske objekte, oprema i nastavna sredstva u 2020. godini**

U centralnoj školi izvršena je komletna sanacija centralnog grijanja, postavljeni su klima uređaji u učionicama, kancelarijama i hodnicima, saniran je glavni i učenički ulaz. Na drugom spratu područne škole uređen je prostor za biblioteku i kabinet za informatiku. Vrijednost urađenog je 8.200 KM, od čega je dio iz budžetskih sredstva, a dio je finansiran vlastitim sredstvima.

U saradnji sa roditeljima područne škole Donje Slapnice i radnicima Škole, u područnoj školi Slapnica napravljen je ulaz za učenike i prostorije za ugalj i drva. Građevinske radove, zidanje i krovnu konstrukciju su uradili zajedno roditelji i radnici Škole.

U centralnoj školi preuređena je školska kuhinja, okrečena je i opremljena novim kuhinjskim elementima i uređajima, kuhinjskim stolom sa stolicama i manjim ormarićem za odjeću. (Sve ovo je urađeno zahvaljujući ljudima iz dijaspore, koji svake godine finansiraju đačku kuhinju).

Na prozore centralne i područne škole postavljene su trakaste zavjese.

Iz gore prezentovanih informacija, možemo vidjeti da se stanje Škole svake godine popravlja i da se postepeno, u skladu s mogućnostima, vrši nabavka novih nastavnih sredstava i pomagala neophodnih za bolje i kvalitetnije izvođenja nastave.

**Izvođenje nastave u uslovima kovid infekcije**

Nastava u centralnoj i područnoj školi se realizira u skladu sa nastavnim planom i programom po utvrđenom rasporedu i po instrukciji Ministarstva obrazovanja, nauke, kulture i sporta USK. Nastava se održava u učionicama. Svako odjeljenje ima svoju učionicu. Školski čas traje 30 minuta, mali odmor 5 minuta, a veliki odmor 10 minuta.

Nastava se ne oganizira u grupama**,** iz tih raloga što odjeljenja nisu mnogobrojna, a raspored sjedenja učenika u razredu, omogućava fizičku distancu. Pored redovne nastave, nastavnici koriste dodatne sadržaje, putem FB, Messengera i Vibera.

U prethodnoj 2019/20. školskoj godini nastava je realizirana on-line, putem ZOOM aplikacije (predmetna nastava), a u razrednoj nastavi sadržaji se realiziraju praćenjem TV Škole USK, te dodatnim sadržajima preko FB grupe i Vibera. Motivacija je ključ za postizanje dobrih rezultata u nastavi i učenju. Neki učenici su motivirani za rad i ovakav vid nastave za njih je izazov.

Što se tiće usvojenosti znanja učenika u on-line nastavi, rezultati usvojenosti znanja učenika nisu zadoljavajući. Nastavnici, pored završnih testova, problemskih zadataka, prezentacija – vrednuju komunikaciju među učenicima i njihov angažman tokom nastave na daljinu. Na ovakav način vrednovanja nastavnik dobiva potpuniju sliku o učeniku i njegovom radu i zalaganju tokom on-line nastave**.**

**Kadrovska popunjenost i stručna zastupljenost**

**Broj i struktura nastavnika**

U Osnovnoj školi Todorovska Slapnica u školskoj 2020/21. godini rade 34 nastavnika, od čega su tri „asistenti u nastavi“.

U odnosu na protekle školske godine, veći je broj stručno osposobljenih nastavnika, pa Škola ima dovoljan broj stručnih nastavnika razredne nastave, dok je u predmetnoj nastavi većina predmeta stručno zastupljena.

Od ukupnog broja angažovanih nastavnika (34) koji rade u razrednoj i predmetnoj nastavi, samo jedna nastavnica nema položen stručni ispit. Jedanaest nastavnika u predmetnoj nastavi nema normu, dok u razrednoj nastavi svi nastavnici imaju normu. U razrednoj nastavi gotovo svi predmeti su stručno zastupljeni osim tehničke kulture, dok u predmetnoj nastavi nestručno je zastupljena nastava iz sljedećih predmeta: biologije, demokratije, muzičke kulture i likovne kulture.

Procenat stručno zastupljene nastave je 95,6%.

U Javnoj ustanovi Osnovna škola Todorovska Slapnica pored direktora Škole, stručnog saradnika-pedagoga i nastavnog osoblja, zaposleno je još deset radnika: sekretar i bibliotekar, šest radnika su na poslovima održavanje higijene škole (četiri u centralnoj školi i dva u područnoj školi), ložač i domar-vozač.

**Broj učenika**

**Broj upisanih učenika u zadnjih pet godina – početak školske godine**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | **373** | **362** | **349** | **331** | **305** | **-26** | **-68** | **-7,85%** | **-18,23%** |
| * Centralna | 211 | 207 | 201 | 193 | 176 | -17 | -35 | -8,81% | -16,59% |
| * Područne | 162 | 155 | 148 | 138 | 129 | -9 | -33 | -6,52% | -20,37% |

U školsku 2020/21. godinu upisano je ukupno 305 učenika i to: 176 učenika u centralnu školu u Todorovskoj Slapnici i 129 učenika u područnu školu Slapnica. Ukupno je upisano 26 učenika manje u tekućoj školskoj godini u odnosu na prethodnu godinu (17 učenika manje u centralnoj i 9 učenika manje u područnoj školi Slapnica). Procenat smanjenja broja upisanih učenika je 7,9% (u centralnoj školi – 8,8%, a u područnoj školi Slapnica je upisano manje 6,5%). U zadnjih pet godina broj učenika ove škole je manji za 68 učenika ili 18,2%.

**Upis učenika u prvi razred**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 36 | 26 | 26 | 33 | 21 | -12 | -15 | -36,6% | -41,7% |

U prvi razred je upisan 21 učenika ili 12 učenika manje nego 2019/20. godini. U procentima izraženo smanjenje iznosi 36,6%. Broj prvačića u zadnjih pet godina je manji za oko od 42%.

**Broj učenika sa posebnim potrebama po razredima u 2020/21. godini**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Razred | I | II | III | IV | V | VI | VII | VIII | IX | Ukupno |
| Broj učenika sa posebnim potrebama | 1 | - | - | 4 | 2 | 3 | 2 | 1 | 1 | 14 |

Ukupno učenika s posebnim potrebama ima četrnaest. Od tog broja kod šest učenika je urađena kategorizacija, a za osam učenika Stručni tim Škole u suradnji sa Mobilnim timom detektovali poteškoće sa kojima se učenici susreću.

**Uspjeh učenika**

**Uspjeh u učenju**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 82 | 73 | 96 | 51 | 3 | 3 | 308 | 98,05% | 3,59 |
| 2019/20 | 80 | 66 | 89 | 44 | 4 | 1 | 284 | 98,23% | 3,61 |

Od ukupno 317 učenika u školskoj 2019/20. godini 33 učenika se opisno ocjenjuju, a 284 učenika je ocijenjeno brojčano. U potpunosti je 75% učenika koji se opisno ocjenjuju usvojilo nastavno gradivo. Djelimično je usvojilo gradivo 25% učenika koji se opisno ocjenjuju.

Od ukupno 284 učenika koji se brojčano ocjenjuju, odličan uspjeh u učenju ima 80 učenika ili 28,2%, vrlodobar uspjeh ima 66 učenika ili 23,2%, dobar uspjeh ima 89 ili 31,3% učenika i dovoljan uspjeh 44 učenik ili 15,5%. Razred su završila 4 učenika sa nedovoljnim uspjehom, a jedan učenik je ostao neocijenjen.

**Prosječna ocjena** učenika poslije popravnih ispita iznosila je 3,61 i veća je od prosječne ocjene u 2018/19. školskoj godini za 0,02.

**Popravni ispiti**

Popravni ispit za učenike sa nedovoljnim uspjehom na kraju školske 2019/20. godine održani su od 21. do 26. augusta iz sljedećih nastavnih predmeta: Njemački jezik i Matematika. Popravnom ispitu pristupilo je 27 učenika šestih, sedmih i osmih razreda.

Učenici su ispit polagali pred Komisijom koje je imenovalo Nastavničko vijeće. Od ukupnog broja učenika (27) koji su pristupili popravnom ispitu, njih 26 su položili popravni ispit, a jedan učenik nije zadovoljio na popravnom ispitu.

Razredni ispit za učenike koji nisu pratili on-line nastavu tokom školske 2019/20. godine održani su također od 21. do 26. augusta iz predmeta: Engleski i Njemački jezik, Fizika, Matematika, Historija, Geografija, Informatika, Vjeronauka i Muzička kultura.

Razrednom ispitu su pristupila dva učenika devetih razreda, od kojih je jedan uspješno položio.

**Prolaznost učenika** nakon popravnih ispita je 98,23%.

**Uspjeh u vladanju**

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAVA** | **LOŠE** | **Neocjenjen** | **UKUPNO** |
| 2018/19 | 308 | 14 | 8 | 1 |  | 3 | 334 |
| **2019/20** | 282 | 25 | 9 | - |  | 1 | 317 |

**Uspjeh učenika u vladanju** je slijedeći: 282 ili 89% učenika ima primjerno vladanje, 25 ili 8,8% učenika je sa vladanjem vrlo-dobro i 9 ili 3,2% učenika sa vladanjem „dobro“. Jedan učenik je neocijenjen.

**Izostanci sa nastave**

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| Izostanci sa nastave | 2018/19 | 4.109 | 331 | 4.440 | 13,30 |
| 2019/20 | 8.829 | 956 | 9.785 | 30,86 |
| Index | 214,9% | 288,8% | 232,0% | 232,0% |

**Izostanci sa nastave** u školskoj 2019/20. godini su veći duplo u odnosu na prethodnu godinu. Učenici su odsustovali sa ukupno 8.829 sati odnosno prosječno po učeniku 30,86 sati. Broj sati izostanaka po učeniku u prethodnoj godini je bio 13,3.

Učenici ove Škole nisu koristili **prevoz** Ministarstva obrazovanja USK ni Općine Velika Kladuša.

**Vannastavne aktivnosti i postiguća učenika sa takmičenja**

U protekloj školskoj godini, ova je Škola planirala učestvovati na svim takmičenjima, kako na nivou Općine tako i na kantonalnom nivou. Uprkos tome što je takmičenje prekinuto zbog pandemije COVIDA - 19., učenici ove Škole su na općinskom nivou takmičenja osvojili jedno prvo mjesto iz informatike i tri druga mjesta iz informatike, vjeronauka i iz domena sporta.

**Slobodne aktivnosti** učenika izvode se kroz sljedeće sekcije: kulturno–umjetnički dio programa, literarna, likovna sekcija, mali nogomet, atletika, košarka i odbojka, dramska sekcija, ekološka, novinarska sekcija i hor.

**Saradnja**

Saradnja sa roditeljima se ostvaruje kroz zajedničke roditeljske sastanke za učenike prvih razreda i učenike završnih razreda sa ciljem upoznavanja roditelja o saradnji tokom školovanja i profesionalne orjentacije učenika završnih razreda.

U tekućoj školskoj godini Škola planira saradnju s drugim školama i obilazak drugih škola na nivou Općine, a također i učešće na svim nivoima takmičenja s drugim školama, kako u sportskom tako i u kulturno-umjetničkom programu, te takmičenju u znanju učenika.

Osnovna škola „Todorovska Slapnica“ će u svim aktivnostima sarađivati sa Mjesnom zajednicom, a ta saradnja se svodi na uređenje okoline Mjesne zajednice. Škola će učestovati u akciji koja se organizuje na nivou Općine „April-mjesec čistoće“, a također na svim manifestacijama koje će biti organizovane na nivou Mjesne zajednice.

**IX - JU OŠ „1. mart“ Vrnograč**

Osnovna škola “1. mart“ Vrnograč osnovana je 1880. godine sa nazivom “Narodna osnovna četverorazredna škola”, a godine 1955. škola prerasta u osnovnu osmogodišnju školu sa sjedištem u Vrnograču.

Centralna škola u Vrnograču danas je objekat montažnog tipa, izgrađen 1973 godine, koji raspolaže sa 15 učionica, dva kabineta, fiskulturnom dvoranom i pratećim prostorijama. Da bi se u potpunosti poboljšali uslovi rada i nastava mogla normalno izvoditi hitno je potrebna sanacija elektroinstalacija, vodova centralnog grijanja i grejnih tijela.

U aprilu školske 2006/07. godine zvanično je promijenjen stari naziv škole “7. august” u OŠ “1. mart” Vrnograč. Školsko područje ove škole obuhvata područje mjesnih zajednica: Vrnograč, Bosanaska Bojna, Glinica, i dijelove mjesnih zajednica Todorovska Slapnica i Podzvizda, te je po svojoj površini najveće na području Općine Velika Kladuša.

Odgojno obrazovni rad u školskoj 2018/19. godini odvija se u **četiri** školska objekta (u centralnoj i tri područne škole) i to:

1. Centralnoj školi u Vrnograču,
2. Područnoj školi u Šestanovcu,
3. Područnoj školi u Elezovićima i
4. Područnoj školi u Glinici.

Područna škola u Gradini u školskoj 2018/19. godini je prestala sa radom. Područna škola Poljana je prestala sa radom u školskoj 2017/18. godini. Objekat PŠ Bosanska Bojna, iako je saniran prije 14 godina, ne radi, jer nema učenika.

U centralnoj školi u Vrnograču je nastava organizirana u dvije smjene. U prvoj smjeni su učenici predmetne nastave i 4 odjeljenja razredne nastave. Prva smjena počinje u 7,30 sati, druga smjena počinje u 12,00 sati. Nastava u područnim školama je organizirana u jednoj smjeni i počinje u 8,00 sati.

U prvom polugodištu broj učenika koji su pohađali nastavu u OŠ „1.mart“ Vrnograč je 428 učenika, raspoređenih u 24 odjeljenja. Broj učenika u razrednoj nastavi je 216 ( M: 113; Ž: 103), a broj odjeljenja je 9 čistih odjeljenja i 5 kombinovanih odjeljenja. Broj učenika u predmetnoj nastavi je 212 ( M: 110; Ž: 102) raspoređenih u 10 odjeljenja.

**Uslovi rada**

**Centralna škola**

Objekat centralne školi u Vrnograču je u relativno dobrom stanju, neophodno je uraditi cjelokupan sistem centralnog grijanja, jer su cijevi i radijatori u školi već dotrajali. Trebalo bi zamjeniti unutarnju stolariju i u većini učionica sanirati zidove i podove. Nabavljena je nova peć za centralno gijanje koju je finaciralo Ministarstvo obrazovanja, nauke, kulture i sporta.

**Područna škola Elezovići**

Uslovi za rad su poboljšani obzirom da je krajem augusta 2018. godine urađena rekonstrukcija škole. Izvršena je kompletna sanacija objekta. Kompletna stolarija škole je ofarbana. U učionicama su urađeni novi zidovi i stropovi, izliveni su novi tlakovi i postavljene su pločice. Urađena je izolacija i elektroinstalacije. Učionice su dobile novi izgled, a učenici su sigurniji u novim renoviranim prostorijama. Radovi su finansirani od strane budžeta i iznosili su 30.000 KM. Sanitarne čvorove finansirao je donator. Preostalo je izvršiti renoviranje hodnika.

**Područna škola Glinica**

PŠ Glinica je u veoma dobrom stanju. Školu finansijski i materijalno pomažu bivši učenici ove škole koji se nalaze u dijaspori.

**Područna škola Šestanovac**

U PŠ Šestanovac je renovirana jedna učionica, hodnik i pomoćna prostorija (stropovi, zidovi, podovi i stolarija). Zamjenjena je kompletna stolarija. Objekat u vrlo dobrom stanju.

**Područna škola Poljana, Gradina i Bosanska Bojna**

Ove područne školesu zatvorene jer nema ili nema dovoljno učenika.

**Grijanje u centralnoj i područnim školama**

Centralna škola i PŠ Glinica imaju instalirano centralno grijanje. U centralnoj školi neophodno je uraditi cjelokupan sistem centralnog grijanja jer su cijevi i radijatori u školi već dotrajali. Ostale PŠ se zagrijavaju na pećice koje su postavljene u učionicama. U PŠ Elezovići su kupljene dvije nove kamin-peći za dvije učionice. Centralna škola se zagrijava na ugalj i drva, dok ostale PŠ koriste samo drvo.

**Stanje školskog namještaja, opremljenost učionica i kabineta namještajem**

Što se tiče namještaja u objektima područnih škola Šestanovac, Elezovići i Glinica isti je kvalitetan i zadovoljavajući.

U toku školske 2015/16. godine „OŠ 1. mart“ je dobila veliku donaciju školskog namještaja iz Njemačke. Doniranim namještajem su opremljene učionice u centralnoj školi, PŠ Elezovići i PŠ Glinicu. Prevoz za namještaj je iznosio oko 7.500 KM.

**Opremljenost učionica i kabineta nastavnim sredstvima i učilima**

Kabineti matematike-fizike i hemije nisu opremljeni. Kabinet informatike je uređen i opremljen sa računarima. U skladu sa razvojom novih tehnologija neophodna su daljnja ulaganja u kabinet informatike. Kabinet tehničke kulture je uređen, također uz potrebu novih ulaganja. Jedan kabinet koristi nastavnik biologije, dok jedan kabinet nije u upotrebi.

Nastavna sredstva koja se koriste većinom su zastarila i potrebno je nabaviti nova sredstva za nastavu iz hemije, historije, matematiku, vjeronauku, informatiku, tjelesni odgoj i razrednu nastavu. Tokom školske 2016/17. godine škola je dobila donaciju od Udruženja mladih Vrnograč za potrebe kabineta biologije.

**Opremljenost školske dvorane**

Škola ima školsku dvoranu koja je minimalnih dimenzuija 10x20 m u dobrom stanju, prostorije uslovne za korištenje. Školska sala je opremljena sa minimalnom broju rekvizita kao i sredstava za izvođenje nastave tjelesnog odgoja.

**Investicije u školske objekte, opremu i nastavna sredstva**

**Centralna škola**

U Centralnoj školi je u 2011. godine zamjenjen krov, stavljena stiropor fasada, zamjenjena komplet vanjska stolarija, uređeni zidovi u fiskulturnoj dvorani, zatim zidovi i stropovi u svlačionicama, malom hodniku, holu i jednoj učionici.

U toku školske 2012/13. godine uređeni su podovi kancelarija i zbornice. Na objektu centralne škole potrebno je još uraditi nove vodove centralnog grijanja, grijna tijela i elektroinstalacije.

U toku 2013/14. godine realiziran je projekat „Uređenje školskog dvorišta“ kada je postavljena ograda oko školskog dvorišta, velika i mala kapija na ulazu u dvorište, postavljene su klupe i kante za smeće i posađeno je nekoliko sadnica drveća.

Početkom škoske 2017/18. godine na centralnoj školi je postavljena nova gromobranska instalacija, a početkom 2018/19. godine instalirana je nova peć za centralno grijanje.

Tokom prvog polugodišta školske 2020/21. godine projektom „Rekontrukcija uređenja igrališta, dvorišta, nadstrešnice, ograde i rasvjete oko centralne škole“ u vrijednosti 146.500 KM, odrađeno je prikupljanje oborinskih voda na cijelom području oko centralne škole, asfaltiranje školskog igrališta i dvorišta ispred škole, na dijelu školskog igrališta napravljena je nadstrešnica za učenike, ograđeno je školsko dvorište i na školski objekat izvršit će se postavljanje reflektora za osvjetljavanje dvorišta i igrališta škole.

Na kancelariji direktora, pedagoga škole, kao i na ulazu u zbornicu zamjenja su dotrajala vrata, zatim na ulazu prema zbornici i kancelarijama postavljena je PVC stijena sa staklenim otvorima.

Objekti u Elezovićima, Šestanovcu, Glinici i Gradini su priključeni na vodovodnu mrežu.

**U PŠ Šestanovac** - 2012. godine asfaltirano školsko igralište. Krajem školske 2015/16. godine mještani Šestanovca su pokrenuli akciju kojom su uspjeli ograditi školsko dvorište i igralište, napraviti betonsku ploču za drvarnicu i ostavu i uredili stepenice na ulazu u školu. Preko ljetnog raspusta školske 2016/17. godine na školi je urađena nova fasada, limeni potkiv strehe. U I polugodištu školske 2020/21.godine u jednoj učionici je dotrajala postojeća drvena stolarija zamjenjena sa PVC stolarijom.

**PŠ Glinica** je donacijom naših sugrađana koji žive u dijaspori urađen kompletan teren za nogomet, zemljište nasuto, urađeno asfaltiranje, postavljena je ograda oko igrališta, zatim golovi za nogomet, zaštitna mreža. Donacija je iznosila oko 45.000 KM. Tokom marta i aprila 2017. godine u područnoj školi Glinica, donacijama sugrađana iz USA, na školi je urađena nova fasada, postavljen novi limeni potkiv, izgrađen novi dimnjak za centralno grijanje i nova peć, uveden videonadzor, za učenike je nabavljeno 10 tableta, laptop i projektor. Također je urađen novi sanitarni čvor za učenike.

**PŠ Elezovići** – tokom prvog polugodišta školske 2020/21. godine u ovoj školi je urađen novi sanitarni čvor za učenike. Sredstava za uređenje je donirao mještanina u vrijednosti 3.500,00 km.

Dana 29.12.2020.godine, snažnim potresom (6,2 po Rihterovoj ljestvici) koji se desio na području R. Hrvatske, Općina Petrinja i Glina, zbog blizine epicentra OŠ „1. mart“ Vrnograč je pretrpila znatna oštećenja na centralnom objektu i objektu područne škole u Elezovićima. Potres se desio u 12,15 sati kada su u školi na nastavi bili prisutni učenici iz druge smjene. Tokom potresa nije bilo povreda kod učenika i zaposlenika škole, međutim u unutrašnjosti škole došlo je do pojava pukotina u hodnicima u dijelu objekta gdje se nalaze učionice, pojave oštećenja zidnih obloga u svim učionicama i kabinetima, kancelarijama, zbornici, pojava pukotina na spojevima na površinama u holu, otpadanje maltera.

**Izvođenje nastave u uslovima kovid infekcije**

Tokom prvog polugodišta školske 2020/21. godine organizacija rada u školi je pratila upute Ministarstva obrazovanja, nauke, kulture i sporta USK-a, koje je Škola dobila kroz Instrukciju o organizaciji odgojno-obrazovnog rada u osnovnim i srednjim školama na području USK-a za školsku 2020/21. godinu. Odjeljenja koja su brojala preko 15 učenika su podijeljenja i učenici su jedan dan dolazili u školu, drugi dan pratili nastavu putem on-line platformi i tako naizmjenično. Strogo se poštovala distanca između učenika od 2 m, tako da se u jednu učionicu najviše može smjestiti 15 učenika.

Učenici su prije dolaska u školu bili obavezni izmjeriti temperaturu i ako su vrijednosti prelazile preko 37,2 stepena, taj dan su bili obavezni ostati kod kuće i nastavu pratiti on-line. Učenici u razrednoj nastavi (osim u V razredu) nisu djeljeni u grupe. Trajanje nastavnog sata sa 45 minuta je smanjeno na 30 minuta, i učenici tokom velikog i malog odmora nisu izlazili iz svojih učionica. Prilikom ulaska učenika u školski objekat izrađen je hodogram kretanja, gdje se strogo vodi računa da se na hodnicima i holu škole učenici iz različitih odjeljenja ne susreću.

Problemi s kojim se u radu u vrijeme covid pandemije jesu:

* učenici su postali pasivni posmatrači nastavnog procesa;
* onaj dan kad učenik treba da prati nastavu on-line, učenik se ne uključuje u rad i aktivnosti;
* nastavno gradivo se za odjeljenja koja su podjeljena u grupe ponavlja po dva puta, jer učenici kod kuće ništa ne rade samostalno, tako da je realizacija nastavnih sadržaja u zaostatku;
* nastavni sat je skraćen na 30 minuta, gdje nastavnik nema vremena da se kvalitetno posveti realizaciji nastavnog sadržaja i radu učenika;
* nastavni plan i program je ostao isti, bez ikakvih korekcija ili prilagođavanja trenutnim uslovima pri izvođenju nastave;
* tehnička opremljenost kod učenika je totalno slaba: loši telefoni koji ne podržavaju rad on-line platformi, ne radi mikrofon, zvučnik, kamera i
* privatna tehnička opremljenost nastavnika je također u prilično lošem stanju.

**Kadrovska popunjenost i stručna zastupljenost**

Nastavu je izvodio 38 nastavnika od čega 18 nastavnika u razrednoj i 20 nastavnika u predmetnoj nastavi. Stručna zastupljenost u razrednoj i predmetnoj nastavi tokom prvog polugodišta školske 2020/21. godine je 100%.

Nastavnici u predmetnoj nastavi (2 nastavnika) koji su u našoj školi bez pune norme su dopunili normu u drugim školama.

Broj nenastavnog osoblja: direktor, pedagog, sekretar, bibliotekar, domar, ložač i 7 pomoćnih radnika.

**Broj učenika**

**Broj upisanih učenika u zadnjih pet godina – početak školske godine**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | **542** | **520** | **487** | **459** | **428** | **-31** | **-114** | **-6,75** | **-21,03** |
| * Centralna | 448 | 441 | 424 | 401 | 375 | -26 | -73 | -6,48 | -16,29 |
| * Područne | 94 | 79 | 63 | 58 | 53 | -5 | -41 | -8,62 | -43,62 |

U školsku 2020/21. godinu upisano je ukupno 428 učenika i to: 375 učenika u centralnu školu i 53 učenika u područne škole. Ukupno je upisan 31 učenika manje u tekućoj školskoj godini u odnosu na prethodnu godinu (26 učenika manje u centralnoj i 5 učenika u područnim školama). Procenat smanjenja broja upisanih učenika je 6,7% (u centralnoj školi – 6,5%, a u područnim školama broj upisanih učenika je manji za 8,6%).

Tokom prvog polugodište školske 2020/21. godine OŠ „1. mart“ je napustilo 6 učenika (1 učenik je prešao u OŠ „Bužim“ , dok je 5 učenika napustilo našu državu).

**Upis učenika u prvi razred**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 62 | 52 | 48 | 45 | 38 | -7 | -24 | -15,5 | -38,7 |

U prvi razred je upisano manje 7 učenika ili 15,5%, a u odnosu na broj upisanih u školskoj 2016/17. godini, broj upisanih učenika u prvi razred u tekućoj godini je manji za skoro 40%.

**Broj učenika sa posebnim potrebama po razredima u 2020/21. godini**

U školskoj 2020/21. godini nastavu pohađaju 3 učenika sa poteškoćom u razvoju (kod jednog učenika je urađenja kategorizacija, dok je za druga dva učenika urađena opservacija ispred Centra za razvoj inkluzivnih praksi Cazin). Tokom prvog polugodišta, na adresu Centra za razvoj inkluzivnih praksi je upućeno još 6 obrazaca za inicijalnu procjenu potreba učenika, kako bi se kroz daljnje aktivnosti učenicima pokušali obezbijediti pomoć u radu (asistenta).

**Uspjeh učenika**

**Uspjeh u učenju**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 120 | 107 | 133 | 67 | 2 |  | 429 | 99,53 | 3,64 |
| 2019/20 | **131** | **120** | **96** | **59** | **0** | **0** | **406** | **100%** | **3,79** |

Od ukupno 451 učenika u školskoj 2019/20. godini 45 učenika se opisno ocjenjuju, a 406 učenika je ocijenjeno brojčano. U potpunosti je 24 učenika koji se opisno ocjenjuju usvojilo nastavno gradivo. U većoj mjeri je usvojilo gradivo 19 učenika, a 2 učenika djelimično usvojili nastavno gradivo.

Od ukupno 406 učenika koji se brojčano ocjenjuju, odličan uspjeh u učenju ima 131 učenika ili 32,3%, vrlodobar 120 učenika ili 29,6%, dobar uspjeh ima 96 ili 23,6% učenika i dovoljan uspjeh 59 učenik ili 14,5%.

**Prosječna ocjena** učenika poslije popravnih ispita iznosila je 3,79 i veća je od prosječne ocjene u 2018/19. školskoj godini za 0,15.

Nije bilo upućivanja na **popravni ispit** za školsku 2019/20.godinu.

**Uspjeh u vladanju**

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAVA** | **LOŠE** | **Neocjenjen** | **UKUPNO** |
| 2018/19 | 457 | 12 | 6 |  |  |  | 475 |
| **2019/20** | **435** | **9** | **5** | **2** | **0** | **0** | **451** |

Uspjeh učenika u vladanju je slijedeći: 457 ili 96,21% učenika ima primjerno vladanje, 9 ili 2,00% učenika je sa vladanjem vrlo-dobro, 5 učenika ili 1,11% ima „dobro“ vladanje i dva učenika (0,44%) ima vladanje zadovoljava.

**Izostanci sa nastave**

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| OŠ 1. Mart Vrnograč | 2018/19 | 10.285 | 291 | 10.576 | 22,26 |
| 2019/20 | **19.850** | **198** | **20.048** | **44,45** |
| Index | 193,0 | 68,0 | 189,6 | 199,3 |

Ukupni izostanci u OŠ „1. mart“ Vrnograč su veći za čak 90%, a broj izostanaka po učeniku je duplo veći od prosječnog broja sati izostanaka po učeniku u prethodnoj godini. Osnovna škola u svom izvještaju nije navela razloge ovog povećanja.

**Vannastavne aktivnosti**

Tokom školske 2019/20. godine u sklopu takmičenja „Smotra sposobnosti, znanja, stvaralaštva i sporta 2019/20. godine“ Škola je postigla slijedeće rezultate na općinskim takmičenjima:

* 1. mjesto – Odbojka (dječaci),
* 3. mjesto – Engleski jezik (VII razred),
* 4. mjesto – Matematika ( IX razred),
* 5. mjesto – Vjeronauka ( VIII razred),
* 6. mjesto – Matematika (VIII razred), Engleski jezik ( VIII razred) i
* 7. mjesto – Vjeronauka (IX razred).

Na kantonalnom takmičenju iz predmeta Vjeronauka za IX razred, Škola je zauzela 1. mjesto.

Zbog epidemiološke situacije i mjera Kriznog štaba USK-a ostala općinska i kantonalna takmičenja nisu održana.

**Prijevoz učenika**

Tokom drugog polugodišta školske 2019/20. godine pravo na subvenciju troškova prevoza preko Općine Velika Kladuša je ostvarilo ukupno 33 učenika. To su učenici koji putuju redovnim linijama i razdaljina od mjesta boravka do škole je manja od 5 kilometara. U periodu od početka marta do prekida nastave zbog korona virusa bio je organizovan i vanlinijski prevoz za 57 učenika iz naselja Grabovac. U školskoj 2020/21. godini (period od septembra do decembra 2020. godine) Općina je subvencionirala prevoz za 27 učenika. Zahtjev za organiziranje vanlinijskog prevoza za učenika koji dolaze iz mjesta Grabovac je odbijen zbog smanjenog Granta za sufinansiranje troškova prevoza učenika u Budžetu za 2020. godinu.

**Saradnja**

Sa roditeljima učenika ove Škole ostvarena je dobra saradnja putem Vijeća roditelja, gdje je ispred svakog odjeljenja uključen po jedan roditelj. Tokom decembra 2020. godine, Vijeće roditelja je organiziralo akciju prikupljanja novčanih sredstava za kupovinu novogodišnjih paketića za učenike od I do V razreda. Tok prilikom su obezvijedili sredstva za kupovinu 216 paketića.

**X - JU OŠ Crvarevac**

**Uvod**

JU OŠ Crvarevac, kao samostalna ustanova datira još od 1980. godine. Do tog vremena egzistirala je kao sastavni dio osnovne škole u Vrnograču. Kroz svoju istoriju je nosila više naziva, da bi posljednji naziv dobila prema istoimenom mjestu u kojem se i nalazi i to 2006. godine i od tog perioda nosi naziv JU OŠ Crvarevac.

JU OŠ Crvarevac u svom sastavu ima centralnu i tri područne škole. Centralna škola je smještena u Crvarevcu i radi se o devetogodišnjoj školi. Nastava je organizirana u dvije smjene. Prvu smjenu pohađaju učenici predmetne nastave, dok su u drugoj smjeni raspoređeni učenici razredne nastave. Prva smjena počinje od 07:30 sati, a druga smjena od 12:00 sati.

Područna škola Čaglica je smještena u istoimenom mjestu i u njoj nastavu pohađaju učenici do petog razreda. Nastava se izvodi u prvoj smjeni.

Područna škola Zborište je smještena u mjestu Zborište i u njoj je nastava organizirana za učenike do petog razreda. Nastava se izvodi u dvije smjene.

U područnoj školi Stabandža nastava je također organizirana za učenike razredne nastave i izvodi se u dvije smjene.

Centralna škola Crvarevac broji 14 odjeljenja i 267 učenika. Pet je odjeljenja razredne nastave (83 učenika) i 9 odjeljenja predmetne nastave (184 učenika). Područna škola Čaglica broji dva odjeljenja i 24 učenika. Jedno odjeljenje je dvokombinacija i ima 11 učenika, a drugo je trokombinacija i broji 13 učenika. Područna škola Zborište ima tri odjeljenja i 50 učenika. Ima jedno nekombinirano odjeljenje od 15 učenika, te dvije kombinacije od po dva razreda, jedna dvokombinacija ima 18 učenika, a druga 17 učenika. Područna škola Stabandža broji 38 učenika, raspopređenih u dva odjeljenja. Jedno odjeljenje je dvokombimacija i ima 18 učenika, dok je drugo trokombinacija i broji 20 učenika.

**Uslovi rada**

Školski objekat centralne škole Crvarevac izgrađen je prije 40 – ak godina i od tog perioda do danas nije bilo većih ulaganja u obnovu objekta. Ogroman problem predstavlja **vanjska stolarija**, koja je dotrajala i najveći dio toplote u vrijeme grijne sezone se gubi na ovaj način. Jedan dio stolarije zamijenjen donatorskim sredstvima, prikupljenim od strane roditelja, privrednika, lokalne zajednice i mještana koji žive i rade u inostranstvu. Dio stolarije koji nije zamijenjen je u jako trošnom stanju, jer se radi o drvenoj stolariji koja je u fazi raspadanja, staroj preko 40 godina.

**Krov** je star i prokišnjava, te na trećem spratu u svim kabinetima curi voda niz zidove, zidovi su puni vlage i te i pojavu vlage, a zidovi su crni. **Fasada** je stara i istrošena i u cilju utopljavanja školskog objekta potrebno je hitna toplotna izolacija škole. **Sanitarni čvorovi** zadovoljavaju standarde. **Fiskulturna sala** relativno odgovara svojoj upotrebi, s tim da su vidna oštećenja parketa, kao i nedostatak opreme i sredstava za izvođenje nastave tjelesnog i zdravstvenog odgoja. Školsko igralište je u zadovoljavajućem stanju. Veliki problem na objektu centralne škole predstavlja dotrajala gromobranska zaštita, koja iziskuje hitnu sanaciju. **Ograda** oko školskog objekta je stara koliko i sam objekat škole (dotrajali betonski stubovi, potrgana žica, tako da stanje u kojem se nalazi nije ni približno zadovoljavajućem stanju).

Školski objekti područnih škola **Zborište i Stabandža** su u protekolom peridu kompletno sanirani, tako da što se tiče stanja po svim stavkama je zadovoljavajuće i nema ukazane potrebe za ulaganjima.

Ogroman problem je školski objekat **PŠ Čaglica**, gdje je prošle godine zahvaljujući donatorskim sredstvima Vijeća roditelja, lokalne zajednice i mještana, kao i naših ljudi koji trenutno žive i rade u inostranstvu, kao i pomoći privrednika u građevinskom materijalu uređena kompletna sanacija unutrašnjosti škole, zajedno sa sanitarnim čvorovima, centralnim grijanjem i podnom izolacijom. Ostao je krov, koji je u jako kritičnom stanju i u fazi obrušavanja, jer na više mjesta prokišnjava, tako da voda prodire direktno u učionice, koje su sanirane prije nepune godine dana, jer je školski objekat montažnog tipa i nema krovnu ploču. Hitnost sanacije krova u PŠ Čaglici neophodna, jer i ono što je sanirano prošle godine, biće uništeno, ako se krov što hitnije ne zamijeni.

U centralnoj i područnim školama je riješen sistem centralnog grijanja.

Centralana i područne škole imaju školski namještaj po učionicama i kabinetima (stolovi i stolice), koji zadovoljava potrebe, zahvaljujući donacijama iz proteklih perioda.

Opremljenost učionica i kabineta nastavnim sredstvima i učilima je jako siromašna. U kabinetima nedostaju sredstva i pomagala za normalno izvođenje nastave. Informatički kabinet nije opremljen, a oprema kojom je opremljen kabinet već je dotrajala i zastarila. Kabinet tehničkog odgoja raspolaže sa nešto malo opreme, koja je nužna, a isto tako je obezbijeđena donacijnama od strane UŽ „Đul“ Crvarevac. Potrebno je izvršiti dopunu sredstava, učila, alata, mašima, koji su potrebni za optimalan rad.

Proglašenjem pandemije, pokrenut je rad i on-line biblioteke, gdje je učenicima omogućeno on-line pristup svim naslovima prema Nastavnom planu i programu.

Stanje u pogledu opremljenosti sa rekvizitima i sredstvima za izvođenje nastavne tjelesnog odgoja nije zadovoljavajuće, jer neka oprema nedostaje, a dio koji se koristio u proteklom periodu je dotrajao.

Prošle školske godine je zahvaljujući donatorskim sredstvima Vijeća roditelja, lokalne zajednice i mještana, kao i naših ljudi koji trenutno žive i rade u inostranstvu, kao i pomoći privrednika u građevinskom materijalu uređena kompletna sanacija unutrašnjosti škole, zajedno sa sanitarnim čvorovima, centralnim grijanjem i podnom izolacijom. Vrijednost realiziranog projekta je oko 15.000 KM (11.000 KM su bila novčana sredstva od donacija, a ostatak sredstava je procijenjena vrijednost doniranog građevinskpog materijala). Isto tako uređeno je i školsko igralište. Vrijednost ovog projekta je 2.250 KM (1.500 KM su donatorska sredstva Fondacije Mozaik, 750 KM su sredstva skupljena od lokalne zajednice). Učenici su ovom prilikom dobili kućicu za igranje, dvije ljuljačke, tobogan, dvije kalckalice, golove za nogometno igralište i koš.

Preporučena mjera za ovaj školski objekat je hitna sanacija krova.

**Izvođenje nastave u uslovima kovid infekcije**

Od početka pandemije, odnosno sredine mjeseca marta 2020. godine, pa do kraja nastavne 2019/20. godine, nastave se izvodila on-line u svim odjeljenjima, kako u našoj, tako i u svim školama USK–a.

Školsku 2020/21. godinu, svi učenici su započeli u školskim klupama, zahvaljujući veličini učioničkog prostora kojim Škola raspolaže, kao i pojedinačnom učeničkom namještaju, te je bilo moguće ispoštovati mjere da razmak među učenicima bude 1, 5 – 2 metra, a da se mora učenike dijeliti u grupe.

On-line nastava se odvijala u gore pomenutom periodu, kao i u priodu od 16.11.–20.11.2020. godine, zbog potreba dezinfekcije školskih objekata nakon lokalnih izbora.

Učenici nastavu pohađaju svaki dan, a problem predstavlja trajanje školskog časa (30 minuta). Mnogobrojene su prepreke i problemi, od straha za egzistenciju, do problema nedostatka opreme za praćenje on-line nastave kako kod radnika, tako i kod učenika. Nivo usvojenih znanja nizak, prag tolerancije na frustracije ispod svakog nivoa.

**Kadrovska popunjenost i stručna zastupljenost**

Broj nastavnog osoblja razredne nastave: 12;

Broj nastavnog osoblja predmetne nastave: 20 (među kojima je ubrojan i asistent u nastavi);

Broj nenastavnog osoblja: 13 (domar, ložač, radnici na održavanju higijene, direktor, sekretar, pedagog-psiholog i bibliotekar);

Broj radnika sa punom normom: 26;

Procenat stručno zastupljene nastave: 97, 16 % i

Nestručna nastava je zastupljena iz predmeta muzičke kulture i to 9 časova ( 2, 84 % ).

**Broj učenika**

**Broj upisanih učenika u zadnjih pet godina – početak školske godine**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| **Broj učenika-ukupno** | **480** | **485** | **421** | **403** | **379** | **-24** | **-101** | **-5,96** | **-21,04** |
| * Centralna | 329 | 337 | 295 | 275 | 267 | -8 | -62 | -2,94 | -18,84 |
| * Područne | 151 | 148 | 126 | 128 | 112 | -16 | -39 | -12,50 | -25,83 |

Razlika između broja upisanih učenika na početku školske 2019/20. godine i kraja 2019/20 godine je 10 učenika manje. Uglavnom se radi o porodičnim preseljenjima učenika u inostranstvo.

U školsku 2020/21. godinu upisano je ukupno 379 učenika i to: 267 učenika u centralnu školu i 112 učenika u tri područne škole. Ukupno je upisano 24 učenika manje u tekućoj školskoj godini u odnosu na prethodnu godinu (u centralnoj školi je upisano 8 učenika manje, a u područnim školama je upisano je 16 učenika manje. Procenat smnajenja broja upisanih učenika je 6,0% (u centralnoj školi manje 2,9%, a u područnim školama je upisano 12,5% manje učenika).

U periodu od pet godina (od školske 2016/17. godine do tekuće školske godione) broj upisanih učenika je manji za 101 učenika, ili za 21,0%. Broj upisanih učenika je zabilježio najveći pad u školskoj 2018/19. godini, kada je upisano manje 64 učenika ili 13,2%.

**Upis učenika u prvi razred**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Opis | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika 2020/21-2019/20 u % | Razlika 2020/21-2016/17 u % |
| 1 | 2 | 3 | 4 | 5 | 6 | 7 | 8 | 9 | 10 |
| Upis učenika u prvi razred | 51 | 59 | 35 | 46 | 31 | -15 | - 20 | -32,60% | -39,21% |

U **prvi razred** je upisan 31 učenika ili 15 učenika manje nego 2019/20. godini. U procentima izraženo, broj upisanih prvačića u 2020/21. godini je za 32,6% manji od broja prvačića u školskoj 2019/20. godini. Broj upisanih učenika u tekućoj godini je manji za 40% od broja učenika prvog razreda prije pet godina.

**Broj učenika sa posebnim potrebama po razredima u 2020/21. godini**

U školskoj 2020/21. godini kod 4 učenika su primijećene poteškoće u učenju i učešću u nastavnom procesu. Jedna učenica ima rješenje Centra za socijalni rad Velika Kladuša i ima asistenta/pomoćnika u nastavi. Ostala tri učenika imaju Nalaz i mišljenje Centra inkluzivnih praksi Cazin i sa njima se radi prema prilagođenim planovima. U toku je opservacija za još jednog učenika.

**Uspjeh učenika**

**Uspjeh u učenju**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| 2018/19 | 126 | 124 | 98 | 31 |  |  | 379 | 100,00 | 3,91 |
| **2019/20** | 133 | 113 | 80 | 23 | - | - | 349 | 100, 00 | 4,02 |

Školska 2019/20. godina je završena sa srednjom ocjenom 4,02, što je u odnosu na prethodnu školsku godinu nešto veća. Nije bilo upućivanja učenika na popravni ispit. Školsku 2019/20 godinu je uspješno završilo 44 učenika prvog razreda.

Od ukupno 349 učenika koji se brojčano ocjenjuju 133 (38,1%) je odličnih, 113 (32,4%) vrlo-dobrih 80 (22,9%) dobrih i 23 (6,6%) učenika sa uspjehom dovoljan.

**Uspjeh u vladanju**

Uspjeh učenika u vladanju je slijedeći: 384 ili 97,71% učenika ima primjerno vladanje i 8 ili 2,04% učenika je sa vladanjem vrlo-dobro i jedan učenik ili 0,25% ima „dobro“ vladanje.

|  |  |  |  |  |  |  |  |
| --- | --- | --- | --- | --- | --- | --- | --- |
| **Školska godina** | **PRIMJERNO** | **VRLODOBRO** | **DOBRO** | **ZADOVOLJAV** | **LOŠE** | **Neocjenjen** | **UKUPNO** |
| 2018/19 | 403 | 4 | 2 | 5 |  |  | 414 |
| **2019/20** | 384 | 8 | 1 | - | - | - | 393 |

**Izostanci sa nastave**

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| OŠ Crvarevac | 2018/19 | 6.803 | 408 | 7.211 | 17,4 |
| 2019/20 | 9 562 | 135 | 9 697 | 24,7 |
| Index | 140,6 | 33,1 | 134,5 | 141,9 |

U OŠ Crvarevac je porastao ukupan broj izostanaka za 40%, a prosječan broj izostanaka po učeniku je također veći za više od 41% i iznosi 24,7 sati.

**Vannastavne aktivnosti**

Zbog vandrednih okolnosti izazvanih pandemijom COVID 19 preporuka je da se vannastavne aktivnosti izvode on-line aplikacijama.

**Prijevoz učenika**

Broj učenika koji koriste općinski lijnijski prvoz je 15. Broj učenika koji su na spisku kojima Ministratvo osigurava prevoz je 81 učenik. Škola nema organiziran vanlinijski prevoz. Ukupan broj učenika koji imaju osiguran prevoz je 96 učenika.

**Saradnja**

Kao i svake školske godine, saradnja Škole sa roditeljima se odvija ostvarivanjem kontakata razrednika sa roditeljima učenika iz svog odjeljenja, kao i kroz rad Vijeća roditelja na nivou škole. Smanjen je obim roditeljskih posjeta školi, zbog preporuka da se ta saradnja odvija putem online aplikacija, kako bi se ostavrivalo što manje fizičkih kontakata i okupljanja u svjetlu zaštite od COVID 19 infekcije.

U saradnji sa lokalnom zajednicom, realiziran je projekat uređenja školskog igrališta u PŠ Čaglica, što je pokazatelj da je saradnja sa lokalnom zajednicim na visokom nivou.

Sa Ministrarstvom obrazovanja, nauke, kulture i sporta USK – a, Pedagoškim zavodom USK - a, kao i u proteklom periodu odvija se svakodnevna službena komunikacija.

Saradnja sa drugim školama se odvija u duhu svakodnevnih razmjena iskustava i pružanja pomoći škola jednih drugima.

**Zaključak**

Prioriteti u sanaciji istaknutih nedostataka na školskim objektima su: saniracija krova na školskom objektu PŠ Čaglica, zamjena krova na školskom objektu centralne škole Crvarevac, zamjena preostale stolarije na školskom objektu CŠ Crvarevac, instalacija toplotna izolacije školskog objekta centralne škole i zamjena gromobranske mreže u centralnoj školi.

Ostali istaknute potrebe po pitanju opremanja kabineta i učionica opremom i nastavnim sredstvima, škola planira sanirati kroz apliciranje na različite projekte.

**Sažetak**

**Uslovi rada**

Iako su uvjeti rada u svim školama znatno bolji i svake godine se radi na stvaranju povoljnijih uslova za izvođenje nastave, kao i boravak i rad učenika u školskim prostorima, još uvijek stanje je daleko od optimalnog, zbog čega ćemo sumirati nedostatke za sve centralne i područne osnovne škole:

U **Prvoj osnovnoj školi** je potrebna sanacija unutrašnjih zidova zbog pojave vlage, kao i sanacija stropova i vanjske fasade, koja nema toplinsku izolaciju. Stolarija u centralnoj zgradi Centralne škole je u jako lošem stanju, što uveliko otežava zagrijavanje učionica. U Centralnoj školi je neophodno sagraditi još jedan toalet i obezbjediti toplu vodu za sve toalete. U cilju očuvanja zdravlja učenika i nastavnika nužno je sanirati podove i postaviti podnu izolaciju u obje zgrade Centralne škole.

U cilju povećanja energetske efikasnosti je potrebno izvršiti zamjenu peći za zagrijavanje u Centralnoj školi. Problem nepostojanja fiskulturne sale je trajni problem i bitno utiče na kvalitet nastave tjelesnog odgoja u jednoj od najvećih škola na području Općine, kao i problem ulaza u Školu.

Školski namještaj je jako oštećen, dotrajao i ne zadovoljava standarde ni u pogledu uzrasta učenika i nužna je njegova zamjen. Namještaj nije zamjenjen još od 1997. godine. Stolovi i stolice su dosta stare, lomljive i sklone dodatnim oštećenjima, što ponekad ugrožava sigurnost učenika. Škola nema kabinete, nastava se odvija u učionicama. Nastavna učila su djelomično zadovoljavaju standarde.

Prioritetno treba obezbjediti stolove i stolice za učenike od šestog do devetog razreda jer su ispod svakog kriterija u pogledu očuvanosti i opremiti kabinet za nastavu Tehničke kulture i informatike, izgraditi mini salu za TiZO, zamijeniti podove i stolariju u centralnoj školi.

U **OŠ „25. novembar“** nedostaje ograda i centralno grijanje u područnoj školi u Trnovima. Na fiskulturnoj sali u Centralnoj školi je potrebno izvršiti rekonstrukciju parketa i sanirati grijanje i popraviti krov na pomoćnim prostorijama.

Neophodna je zamjena školskog namještaja u kabinetima za fiziku, hemiju, biologiju i tehničku kulturu.

Isto tako rekonstrukcija grijanja je neophodna. Nastavna sredstva koje posjeduje Škola su dotrajala ili ne odgovaraju savremenom sistemu obrazovanja.

Jedan od prioriteta u **OŠ „Sead Ćehić“** je završetak izgradnje školske fiskulturne sale. U centralnoj školi prioritetno treba zamijeniti vanjsku stolariju (50 prozora) i unutrašnju stolariju (sva vrata), a također je potrebno izvršiti zamjenu podova i sanaciju zidova. Vanjski zidovi (fasada) i ulaz u Školu je također u jako lošem stanju i potrebna je sanacija. Kabineti i učionice nisu opremljeni potrebnim sredstvima i učilima. U PŠ Marjanovac su u lošem stanju vanjski i unutrašnji zidovi.

Uslovi rada **OŠ u Donjoj Vidovskoj** su nezadovoljavajući, obzirom da je školski namještaj poprilično oštećen i star i trebalo bi ga obnoviti, kako u Centralnoj školi, tako i u područnim školama. Kabinti su slabo opremljeni, pa tako nema opremljenih kabineta za izvođenje nastave iz predmeta fizika i hemija, što utiče na kvalitet nastave. Kabinet matematike je također jako slabo opremljen. Biblioteka raspolaže sa skromnim knjižnim fondom. Od opremei učila, za kabinet matematike nedostaju osnovna učila šestar, linijar i dr., za kabinete hemije, biologije, fizike apsolutno od opreme i učila škola nema ništa.

Da bi se poboljšali uvjeti rada u **OŠ „Fadil Bilal“ Šumatac**, potrebno je na objektu PŠ Kudići urediti krov školske zgrade, izvršiti nabavku adekvatnih rekvizita za predmet tjelesne i zdravstvene kulture, kao i poduzeti korake na zamjeni školskog namještaja (osim stolica), a naročito namještaj koji odgovara nastavi u prvom razredu devetogodišnje osnovne škole. Vrlo je loša opremljenost kabineta, skoro da i nema nastavnih pomagala za izvođenje nastave određenih predmeta. Kabinet informatike je nedovoljno opremljen. Nastavna sredstva su dotrajala i treba poduzimati mjere za nabavku novih.

U **OŠ Todorovo** je potrebno ulagati sredstva u nabavku nastavnih sredstava, jer opremljenost kabineta nastavnim sredstvima ne zadovoljava u potpunosti potrebe nastavnika i učenika. Nedostaju sredstva kako bi sve učionice bile umrežene i opremljene informacionom tehnologijom. Također nedostaju potrebna nastavna sredstva za opremanje kabineta hemije, tehničkog odgoja, matematike i fizike, kao i za obogaćivanje knjižnog fonda školske biblioteke.

**OŠ Podzvizd** nije energetski utopljena, stolarija je u lošem stanju, nedostaje učionički prostor, dovod hidrantske mreže ne zadovoljava standarde, pješački prelazi u blizini Škole su neobilježeni. Gorući dugogodišnji problem ove Škole je nedostatak fiskulturne sale za izvođenje nastave iz tjelesne i zdravstvene kulture, čija izgradnja je u toku. Upodručnoj školi u Rajnovcu prioritet je sanacija krova koji prokišnjava i instaliranje toplinske izolacije, a u područnoj školi u Ponikvama treba izvršiti postavljanje toplinske izolacije. Školski namještaj (klupe i stolice) u školskim objektima je star i dotrajao u centralnoj i područnim školama. Trenutni prostorni kapaciteti ne dozvoljavaju realizaciju kabinetske nastavu, a i za opremanje kabineta su potrebna sredstva.

Nastavna sredstva su dotrajala i nedovoljna za kvalitetnu realizaciju odgojno – obrazovnog procesa.

Škola je u fazi izgradnje sportske dvorane kao i ostalih sadržaja koji prate ovu investiciju. Sredstva za prvu fazu betnoskih rodova obezbijedila je Vlada USK-a.

Uslovi rada u **OŠ Todorovska Slapnica** su relativno dobri, stim da bi trebalo još opremiti kabineta tehničkog odgoja, koji nije u potpunosti opremljen.

U **OŠ „1. mart“ Vrnograč** je priotitet saniranje posljedica zemljotresa i osposobljavanje Centralne škole u Vrnograču i područne škole u Elezovići za izvođenje nastave. Osim toga, u objektu centralne školi u Vrnograču je neophodno uraditi cjelokupan sistem centralnog grijanja, jer su cijevi i radijatori u Školi već dotrajali. U centralnoj školi je potrebno zamjeniti unutarnju stolariju i u većini učionica sanirati zidove i podove. Neophodna su ulaganja u kabinete informatike, tehničke kulture, matematike-fizike i hemije. Nastavna sredstva koja se koriste većinom su zastarjela i potrebno je nabaviti nova sredstva za nastavu iz hemije, historije, matematike, vjeronauke, informatike, tjelesnog odgoja i razredne nastave. U područnoj školi Elezovići je potrebno izvršiti renoviranje hodnika.

Stanje školskog objekta centralne **OŠ Crvarevac** je loše zbog stare i dotrajale većeg dijela vanjske stolarije. Pored toga, u cilju utopljavanja škole potrebno je zamijeniti krov, koji je veoma star, trošan i prokišnjava, nije mijenjan još od izgradnje škole (od 1980. godine). Fasada je stara i potrebna je zamjena fasade u cilju utopljavanja zgrada i rješavanja pitanja vlage u objektu. Također je neophodna sanacija parketa u školskoj fiskulturnoj sali. Osim toga, potrebna je hitna sanacija gromobranske mreže, a i zaštitna ograda oko škole. U PŠ Čaglica je prioritet zamjena krova na školskom objektu ove područne škole, koji je od azbesta, zbog štetnosti po zdravlje prije svega učenika, ali i uposlenika škole. Jedan dio krova prokišnjava i voda ulazi u učionice.

U kabinetima nedostaju sredstva i pomagala za normalno izvođenje nastave. Informatički kabinet nije opremljen, a oprema kojom je opremljen kabinet već je dotrajala i zastarila. Kabinet tehničkog odgoja raspolaže sa nešto malo opreme, koja je nužna.

Za potrebe nastave tjelesnog odgoja nedostaju rekviziti i sredstva za izvođenje nastavne tjelesnog odgoja

**Broj učenika**

Pad broja učenika osnovnih škola u zadnjih pet godina ima oblik negativne eksponencijalne funkcije. U ovom periodu broj učenika se smanjio prve godine za 79 učenika, druge za 109, treće za 195 učenika, četvrte 249 učenika i tekućoj godini za 252 učenika. Na osnovu ovog trenda, realno je očekivati ubrzano smanjenje u narednim godinama, ukoliko se ne poduzmu mjere koje će usporiti ili zaustaviti iseljavanje iz BiH.

Brži pad broja učenika od Općinskog prosjeka je u tekućoj godini u odnosu na prethodnu školsku godinu je u OŠ D. Vidovska, OŠ Sead Ćehić, OŠ T Slapnica, OŠ „25. novembar“ i OŠ „1. mart“.

U periodu od pet godina najveći pad broja učenika je zabilježen u OŠ Crvarevac (21,04%), OŠ 1. mart Vrnograč (-21,03%), OŠ „Sead Ćehić“ (-20,49%), OŠ Podzvizd (-20,25%) i OŠ „D. Vidovska (-20,08).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika u % (kol. 7) | Razlika u % (kol. 9) |
| 1 | 2 | 3 | 4 | 5 | 6 | 7 | 8 | 9 | 10 |
| 664 | 662 | 664 | 618 | 610 | -8 | -54 | -1,29 | -8,13 |  |
| 726 | 677 | 676 | 660 | 615 | -45 | -111 | -6,82 | -15,29 |  |
| 327 | 333 | 338 | 296 | 260 | -36 | -67 | -12,16 | -20,49 |  |
| 249 | 237 | 249 | 236 | 199 | -37 | -50 | -15,68 | -20,08 |  |
| 259 | 260 | 244 | 226 | 211 | -15 | -48 | -6,64 | -18,53 |  |
| 399 | 389 | 346 | 322 | 320 | -2 | -79 | -0,62 | -19,8 |  |
| 558 | 543 | 499 | 473 | 445 | -28 | -113 | -5,92 | -20,25 |  |
| 373 | 362 | 349 | 331 | 305 | -26 | -68 | -7,85 | -18,23 |  |
| 542 | 520 | 487 | 459 | 428 | -31 | -114 | -6,75 | -21,03 |  |
| 480 | 485 | 421 | 403 | 379 | -24 | -101 | -5,96 | -21,04 |  |
| **4.577** | **4.468** | **4.273** | **4.024** | **3.772** | **-252** | **-805** | **-6,26** | **-17,59** |  |

**Upis učenika u centralne i područne škole**

|  |  |  |  |  |  |
| --- | --- | --- | --- | --- | --- |
| Škola | 2016/17 | 2017/18 | 2018/19 | 2019/20 | 2020/21 |
| **PRVA OSNOVNA ŠKOLA** | **664** | **662** | **664** | **618** | **610** |
| * Centralna | 574 | 572 | 575 | 549 | 537 |
| * Područne | 90 | 90 | 89 | 69 | 73 |
| **OŠ 25. NOVEMBAR** | **726** | **677** | **676** | **660** | **615** |
| * Centralna | 675 | 645 | 646 | 626 | 589 |
| * Područne | 51 | 32 | 30 | 34 | 26 |
| **OŠ SEAD ĆEHIĆ** | **327** | **333** | **338** | **296** | **260** |
| * Centralna | 273 | 273 | 291 | 251 | 229 |
| * Područne | 54 | 60 | 47 | 45 | 31 |
| **OŠ DONJA VIDOVSKA** | **249** | **237** | **249** | **236** | **199** |
| * Centralna | 206 | 194 | 211 | 190 | 171 |
| * Područne | 43 | 43 | 38 | 46 | 28 |
| **OŠ FADIL BILAL** | **259** | **260** | **244** | **226** | **211** |
| * Centralna | 199 | 201 | 181 | 175 | 166 |
| * Područne | 60 | 59 | 63 | 51 | 45 |
| **OŠ TODOROVO** | **399** | **389** | **346** | **322** | **320** |
| * Centralna | 263 | 251 | 216 | 221 | 217 |
| * Područne | 136 | 138 | 130 | 101 | 103 |
| **OŠ PODZVIZD** | **558** | **543** | **499** | **473** | **445** |
| * Centralna | 337 | 321 | 297 | 304 | 296 |
| * Područne | 221 | 222 | 202 | 169 | 149 |
| **OŠ T. SLAPNICA** | **373** | **362** | **349** | **331** | **305** |
| * Centralna | 211 | 207 | 201 | 193 | 176 |
| * Područne | 162 | 155 | 148 | 138 | 129 |
| **OŠ 1. MART** | **542** | **520** | **487** | **459** | **428** |
| * Centralna | 448 | 441 | 424 | 401 | 375 |
| * Područne | 94 | 79 | 63 | 58 | 53 |
| **OŠ CRVAREVAC** | **480** | **485** | **421** | **403** | **379** |
| * Centralna | 329 | 337 | 295 | 275 | 267 |
| * Područne | 151 | 148 | 126 | 128 | 112 |
| **UKUPNO** | **4.577** | **4.468** | **4.273** | **4.024** | **3.772** |
| * Centralna | 3.515 | 3.442 | 3.337 | 3.185 | 3.023 |
| * Područne | 1.062 | 1.026 | 9.36 | 8.39 | 749 |

**Broj upisanih učenika u centralne i područne škole (izraženo u procentima)**

|  |  |  |  |  |  |
| --- | --- | --- | --- | --- | --- |
| **UKUPNO** | **100,0** | **100,0** | **100,0** | **100,0** | **100,0** |
| * Centralna | 76,8 | 77,0 | 78,1 | 79,2 | 80,1 |
| * Područne | 23,2 | 23,0 | 21,9 | 20,8 | 19,9 |

Odnos broja učenika koji pohađaju centralne i područne škole prije pet godina je bio 77% : 23%, a u tekućoj godini taj odnos je promjenjen u korist centralnih škola, a što je rezultat zatvaranja pojedinih područnih škola i iznosi 80% : 20%.

Promijenjen je odnos broja učenika koji pohađaju gradske osnovne škole i učenika koji pohađaju škole van gradskog područja. U školskoj 2016/17. godini odnos broja učenika gradskih osnovnih škola prema broju učenika u seoskim sredinama je bio 30,3% : 69,7%, da bi u tekućoj godini taj odnos bio 32,5% : 67,5%.

**Upis u prvi razred**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | 2016/17 | 2017/18 | 2018/19 | 2019/20 | 2020/21 | Razlika 2020/21-2019/20 | Razlika 2020/21-2016/17 | Razlika u % (kol. 8) | Razlika u % (kol. 9) |
| 1 | 3 | 4 | 5 | 6 | 7 | 8 | 9 | 10 | 11 |
| Prva osnovna škola | 86 | 76 | 76 | 62 | 72 | 10 | -14 | 16,13 | -16,28 |
| OŠ 25 novembar | 63 | 62 | 78 | 68 | 53 | -15 | -10 | -22,06 | -15,87 |
| OŠ Sead Ćehić | 36 | 33 | 41 | 20 | 21 | 1 | -15 | 5,00 | -41,67 |
| OŠ D. Vidovska | 28 | 16 | 25 | 31 | 19 | -12 | -9 | -38,71 | -32,14 |
| OŠ Fadil Bilal | 31 | 27 | 32 | 14 | 18 | 4 | -13 | 28,57 | -41,93 |
| OŠ Todorovo | 44 | 52 | 34 | 41 | 46 | 5 | 2 | 12,20 | 4,55 |
| OŠ Podzvizd | 63 | 51 | 51 | 46 | 39 | -7 | -24 | -15,22 | -38,10 |
| OŠ T. Slapnica | 36 | 26 | 26 | 33 | 21 | -12 | -15 | -36,36 | -41,67 |
| OŠ 1. mart | 62 | 52 | 48 | 45 | 38 | -7 | -24 | -15,56 | -38,71 |
| OŠ Crvarevac | 51 | 59 | 35 | 46 | 31 | -15 | -20 | -32,61 | -39,22 |
| **Ukupno** | **500** | **454** | **446** | **406** | **358** | **-48** | **-142** | **-11,82** | **-28,40** |

Broj upisanih učenika na nivou općine u prvi razred ima konstantnu tendenciju opadanja u zadnjih pet godina (od 2016/17 do 2020/21. godine). U ovom periodu broj učenika je manji za gotovo 29%, a u odnosu na prethodnu godinu smanjen je broj upisanih učenika za 11,8%.

Prosječna godišnja stopa pada broja upisanih učinika u prvi razred je na nivou oko 9%.

Međutim, posmatrano po školama kretanje broja upisanih učenika je bitno različito od škole do škole.

Najveći pad broja upisanih učenika u prvi razred u tekućoj školskoj godini u odnosu na prethodnu školsku godinu je zabilježen u OŠ Vidovska (manje upisano 38,7% prvačića), OŠ T. Slapnica (36,36% manje upisanih), OŠ „Crvarevac (manje upisano 32,61%), OŠ „25. novembar“ (manje upisano 22,06%), OŠ „1. mart“ (manje upisano 15,56%), OŠ Podzvizd (manje upisano 15,22%).

Prva osnovna škola je zabilježila procenat povećanja broja učenika prvih razreda za 16,13%, OŠ „Fadil Bilal“ je upisala 28,57% više prvačića, OŠ Todorovo je upisala 12,2% više učenika u prvi razred i OŠ „Sead Ćehić“ je upisala 5% više prvačića. U apsolutnom iznosu, u ovih pet škole je upisalo 22 učenika više.

**Uspjeh učenika**

Uspjeh učenika velikokladuških osnovnih škola mjeren prema prosječnoj ocjeni je na znatno bolji od prošlogodišnjeg, jer je prosječna ocjena za sve škole u tekućoj godini veća od prosječne ocjene iz školske 2018/19. godine za 0,15 i iznosi 3,93.

Veću prosječnu ocjenu od opštinskog prosjeka ima Prva osnovna škola, OŠ „25. novembar“, OŠ Crvarevac i Todorovo.

**Procenat prolaznosti** za Općinu iznosi 99,91%, a prolaznost 100% je zabilježena u OŠ „25. novembar“, OŠ Sead Ćehić, OŠ „Fadil Bilal“, OŠ Todorovo, OŠ Podzvizd, OŠ „1. mart“ i OŠ Crvarevac. Procenat prolaznosti manji od 100% imaju osnovne škole, koje imaju neocijenjene učenike i OŠ Todorovska Slapnica koja ima učenike koji imaju nedovoljan uspjeh, odnosno nisu uspješno završili razred.

Od ukupnog broja učenika 36,2% je završilo razred sa odličnim uspjehom i 29,3% sa vrlodobrim uspjehom. Broj učenika sa odličnim uspjehom je najveći u OŠ „25. novembar“ (44,1%) Prvoj osnovnoj školi (39,9) i OŠ Crvarevac (38,1%). Procenat odličnih učenika manji od općinskog prosjeka je zabilježen u OŠ Todorovo (36,1%), OŠ D. Vidovska (34,5%), OŠ Pdzvizd (34,1%), OŠ Fadil Bilal (33,8%), OŠ 1. mart (32,3%), OŠ Sead Ćehić (28,9%) i OŠ T. Slapnica (28,2%).

**Uspjeh učenika u apsolutnim brojevima**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ŠKOLA** | **Odličan** | **Vrlo-dobar** | **Dobar** | **Dovoljan** | **Nedo-voljan** | **Neoci-jenjen** | **Broj učenika** | **Prolaznost** | **Srednja ocjena** |
| Prva osnovna škola | 219 | 171 | 127 | 31 |  | 1 | 549 | 99,82% | 4,05 |
| 25 novembar | 256 | 140 | 140 | 45 |  |  | 581 | 100,00% | 4,04 |
| OŠ Sead Ćehić | 74 | 85 | 76 | 21 |  |  | 256 | 100,00% | 3,83 |
| OŠ D.Vidovska | 59 | 44 | 57 | 10 |  | 1 | 171 | 99,50% | 3,89 |
| OŠ Fadil Bilal | 69 | 70 | 42 | 23 |  |  | 204 | 100,00% | 3,91 |
| OŠ Todorovo | 100 | 92 | 73 | 12 |  |  | 277 | 100,00% | 4,01 |
| OŠ Podzvizd | 145 | 126 | 121 | 33 |  |  | 425 | 100,00% | 3,90 |
| OŠ T. Slapnica | 80 | 66 | 89 | 44 | 4 | 1 | 284 | 98,23% | 3,61 |
| OŠ 1. Mart | 131 | 120 | 96 | 59 |  |  | 406 | 100,00% | 3,79 |
| OŠ Crvarevac | 133 | 113 | 80 | 23 |  |  | 349 | 100,00% | 4,02 |
| **UKUPNO** | **1.266** | **1.027** | **901** | **301** | **4** | **3** | **3.502** | **99,91%** | **3,93** |

**Uspjeh učenika u procentima**

|  |  |  |  |  |  |  |  |
| --- | --- | --- | --- | --- | --- | --- | --- |
| **ŠKOLA** | **ODLIČAN** | **VRLODOBAR** | **DOBAR** | **DOVOLJAN** | **NEDOVOLJAN** | **Neocjenjen** | **Ukupno** |
| Prva osnovna škola | 39,9 | 31,1 | 23,1 | 5,6 |  | 0,2 | 100,0 |
| 25 novembar | 44,1 | 24,1 | 24,1 | 7,7 |  |  | 100,0 |
| OŠ Sead Ćehić Grahovo | 28,9 | 33,2 | 29,7 | 8,2 |  |  | 100,0 |
| OŠ Donja Vidovska | 34,5 | 25,7 | 33,3 | 5,8 |  | 0,6 | 100,0 |
| OŠ Fadil Bilal | 33,8 | 34,3 | 20,6 | 11,3 |  |  | 100,0 |
| OŠ Todorovo | 36,1 | 33,2 | 26,4 | 4,3 |  |  | 100,0 |
| OŠ Podzvizd | 34,1 | 29,6 | 28,5 | 7,8 |  |  | 100,0 |
| OŠ T. Slapnica | 28,2 | 23,2 | 31,3 | 15,5 | 1,4 | 0,4 | 100,0 |
| OŠ 1. Mart Vrnograč | 32,3 | 29,6 | 23,6 | 14,5 |  |  | 100,0 |
| OŠ Crvarevac | 38,1 | 32,4 | 22,9 | 6,6 |  |  | 100,0 |
| **UKUPNO** | **36,2** | **29,3** | **25,7** | **8,6** | **0,1** | **0,1** | **100,0** |

**Uspjeh učenika u vladanju**

|  |  |  |  |  |  |  |  |
| --- | --- | --- | --- | --- | --- | --- | --- |
| **ŠKOLA** | **PRIMJERNO** | **VRLODOBRO** | **DOBRO** | **ZADOVOLJAVA** | **LOŠE** | **Neocjenjen** | **UKUPNO** |
| Prva osnovna škola | 598 | 6 | 3 | 2 | 1 |  | 610 |
| 25 novembar | 617 | 21 | 6 | 3 |  |  | 647 |
| OŠ S. Ćehić Grahovo | 241 | 11 | 2 | 4 | 1 | - | 259 |
| OŠ Donja Vidovska | 199 | 2 |  |  |  | 1 | 202 |
| OŠ Fadil Bilal | 210 | 2 | 5 | 4 | 5 |  | 226 |
| OŠ Todorovo | 317 |  |  |  |  |  | 317 |
| OŠ Podzvizd | 467 | 1 | 1 | 2 | 0 | 0 | 471 |
| OŠ T. Slapnica | 282 | 25 | 9 | - |  | 1 | 317 |
| OŠ 1. Mart Vrnograč | 435 | 9 | 5 | 2 | 0 | 0 | 451 |
| OŠ Crvarevac | 384 | 8 | 1 | - | - | - | 393 |
| **UKUPNO** | 3.750 | 85 | 32 | 17 | 7 | 2 | 3.893 |

**Izostanci sa nastave**

|  |  |  |  |  |  |
| --- | --- | --- | --- | --- | --- |
| **ŠKOLA** | **Godina/Index** | **Opravdani** | **Neopravdani** | **UKUPNO** | **Po učeniku** |
| Prva osnovna škola | 2019/20 | 15.722 | 852 | 16.574 | 25,40 |
| 2020/21 | 15.551 | 261 | 15.812 | 25,49 |
| Index | 98,91 | 30,63 | 95,40 | 100,35 |
| 25 novembar | 2019/20 | 20.005 | 840 | 20.845 | 31,06 |
| 2020/21 | 19.682 | 2.275 | 22.137 | 34,21 |
| Index | 98,4 | 270,8 | 106,2 | 110,1 |
| OŠ Sead Ćehić Grahovo | 2019/20 | 3.858 | 138 | 3.996 | 12,90 |
| 2020/21 | 5.948 | 109 | 6.057 | 23,39 |
| Index | 154,2% | 79,0% | 151,6% | 181,3% |
| OŠ Donja Vidovska | 2019/20 | 5.504 | 238 | 5.742 | 25,2 |
| 2020/21 | 2.966 | 87 | 3.053 | 15,1 |
| Index | 53,9 | 36,6 | 53,2 | 60,0 |
| OŠ Fadil Bilal | 2019/20 | 7.911 | 133 | 8.044 | 34,22 |
| 2020/21 | 2.988 | 436 | 3.424 | 15,15 |
| Index | 37,8 | 327,8 | 42,6 | 44,26 |
| OŠ Todorovo | 2019/20 | 6.171 | 34 | 6.205 | 18,5 |
| 2020/21 | 8.144 | 4 | 8.148 | 25,7 |
| Index | 132,0 | 11,8 | 131,3 | 138,9 |
| OŠ Podzvizd | 2019/20 | 8.426 | 67 | 8.493 | 17,20 |
| 2020/21 | 10.017 | 26 | 10.043 | 21,32 |
| Index | 118,9 | 38,8 | 118,3 | 124,0 |
| OŠ T. Slapnica | 2019/20 | 4.109 | 331 | 4.440 | 13,30 |
| 2020/21 | 8.829 | 956 | 9.785 | 30,86 |
| Index | 214,9 | 288,8 | 232,0 | 232 |
| OŠ 1. Mart Vrnograč | 2019/20 | 10.285 | 291 | 10.576 | 22,26 |
| 2020/21 | **19.850** | **198** | **20.048** | **44,45** |
| Index | 193,0 | 68,0 | 189,6 | 199,3 |
| OŠ Crvarevac | 2019/20 | 6.803 | 408 | 7.211 | 17,4 |
| 2020/21 | 9 562 | 135 | 9 697 | 24,7 |
| Index | 140,6 | 33,1 | 134,5 | 141,9 |
| **UKUPNO** | 2019/20 | 88.794 | 3.332 | 92.126 | 22,44 |
| 2020/21 | 103.537 | 4.487 | 108.204 | 27,79 |
| Index | 116,60 | 134,66 | 117,45 | 123,88 |

U apsolutnom iznosu, broj izostanaka je veći za 16.078 sati, što predstavlja povećanje broja izostanaka za 17,5%. Ako se posmatra po učeniku povećanje broja izostanaka je 24%, odnosno 5,36 sata. Prosječno je svaki učenik osnovne škole sa područja naše općine izostao sa nastave u školskoj 2019/20. godini 27,8 sata. Broj izostanaka na godiošnjem nivou je bio 108.204 sati za sve osnovne škole.

**Prevoz učenika**

Prijevoz učenikapreko pet kilometara organizovan je putem Ministarstva obrazovanja USK, a Općina je u školskoj 2019/20. godini odobrila subvenciju prevoza za 152 učenika i finansirala vanlinijski prevoz za 149 učenika. U školskoj 2020/21. godini Općina je odobrila subvenciju prevoza za 115 učenika. U školskoj 2020/21. godini nije finansiran vanlinijski prevoz učenika.

OBRAĐIVAČ PREDLAGAČ

Služba za upravu, društvene djelatnosti i zajedničke poslove Općinski načelnik